sagorsarker/bangla-wikipedia huggingface dataset:
জেনি ডুপ্লেক্স

জেনি ডুপ্লেক্স (১৭০৬-১৭৫৬) (জন্মনাম আলবার্ট) ছিলেন ১৭৪২-১৭৫৪ সালে ভারতে ফরাসি সংস্থার গভর্নর জেনারেল জোসেফ ফ্রাঙ্কোইস ডুপ্লেক্সের পত্নী এবং স্বামীর মেয়াদকালে তার প্রভাবের জন্য পরিচিত। তিনি স্বামীর রাজনৈতিক উপদেষ্টা হিসাবে কাজ করেছিলেন ও অ-খ্রিস্টানদের বিরুদ্ধে তার নীতিকে প্রভাবিত করেছিলেন বলে জানা যায়। তিনি ভারতীয়দের কাছে জোয়ানা বেগম (জান বেগম) নামে পরিচিত ছিলেন।
তিনি ১৭০৬ সালে পুদুচেরিতে জ্যাক-থিওডোর আলবার্ট ও এলিসাবেথ-রোজ ডি কাস্ত্রোর ঘরে জন্মগ্রহণ করেন এবং ২ জুন ১৭০৬-এ খ্রিস্টধর্মে দীক্ষা (বাপ্তিজম) গ্রহণ করেন।
তার বাবা প্যারিসের বাসিন্দা ছিলেন। তিনি পুদুচেরিতে কোম্পানির সার্জন ছিলেন। তার মা রোজা ডি কাস্ত্রো ছিলেন মাদ্রাজের আংশিক ইতালীয়, আংশিক পর্তুগিজ ও ভারতীয় বংশোদ্ভূত। রোজা ডি কাস্ত্রোর বাবা ছিলেন পর্তুগিজ যেখানে তার মা ছিলেন স্থানীয় মহিলা। তার পাঁচ বোন ও দুই ভাই ছিল।
তিনি ১৭১৯ সালের ৫ জুন কোম্পানির একজন উচ্চতর কাউন্সিলর মিস্টার ভিনসেনকে বিয়ে করেন। ভিনসেন ৬০ বছর বয়সে ১৭৩৯ সালের ২৬ সেপ্টেম্বর চন্দননগরে মৃত্যুবরণ করেন। ১৭ এপ্রিল ১৭৪১-এ, তিনি ডুপ্লেক্সকে বিয়ে করেন যিনি পুদুচেরির সুপিরিয়র কাউন্সিলের সভাপতি ও ভারতে ফরাসি সম্পত্তির জেনারেল কমান্ডেন্ট ছিলেন।
মি. ভিনসেন্সের সাথে তার ১১টি সন্তান (৫ ছেলে ও ৬ মেয়ে) ছিল।
ডুপ্লেক্সের সাথে বিয়ের পর তিনি তার ১২ তম সন্তান হিসেবে একটি ছেলের জন্ম দেন। শিশুটির নাম ছিল জোসেফ, তার পিতার নামে নাম ছিল, কিন্তু সে জন্মের দিনেই মারা যায়।
টাইলা নাথান-ওং

টাইলা নাথান-ওং (জন্ম ১লা জুলাই ১৯৯৪) হলেন নিউজিল্যান্ড দলের একজন পেশাদার রাগবি সেভেন প্রতিনিধি এবং দুইবারের অলিম্পিক পদক বিজয়ী। তিনি রিও ডি জেনিরোতে ২০১৬ গ্রীষ্মকালীন অলিম্পিকে রৌপ্য পদক বিজয়ী হয়েছিলেন এবং ২০২০ গ্রীষ্মকালীন অলিম্পিক টোকিওতে স্বর্ণপদক জিতেছিলেন।
২০১৫ এবং ২০১৯ সালে, নাথান-ওং নিউজিল্যান্ড সেভেনস প্লেয়ার অফ দ্য ইয়ার নির্বাচিত হন। লিনফিল্ড কলেজে পড়ার সময় তিনি রাগবি খেলা শুরু করেন। তিনি নগাপুহি উপজাতির এবং চীনা ও ইউরোপীয় বংশোদ্ভূত। ২০১২ এবং ২০১৩ সালে, তিনি জুনিয়র মাওরি স্পোর্টসওম্যান অফ দ্য ইয়ার পুরস্কার জিতেছিলেন এবং ২০১৪ সালে একই পুরস্কারের জন্য চূড়ান্ত পর্যায়ে পৌঁছেছিলেন।
নাথান-ওং 2016 গ্রীষ্মকালীন অলিম্পিকে মহিলাদের সেভেন দলের জন্য নির্বাচিত হয়েছিলেন।
২০১৮ সালে, নাথান-ওং এবং তাঁর দল অস্ট্রেলিয়ার গোল্ড কোস্টে অনুষ্ঠিত ২০১৮ সালের কমনওয়েলথ গেমস এবং মার্কিন যুক্তরাষ্ট্রের সান ফ্রান্সিসকোতে রাগবি বিশ্বকাপ সেভেন উভয়ই জিতেছিল।
২০১৯ সালে, নাথান-ওং টুর্নামেন্টের শীর্ষ গোল কিকার হিসাবে মরসুমটি সম্পূর্ণ করে বর্ষসেরা বিশ্ব রাগবি মহিলা সেভেন খেলোয়াড় হিসাবে মনোনীত হন। তিনি উদ্বোধনী সুপার রাগবি অপিকি প্রতিযোগিতার জন্য ব্লুজ-এ যোগদান করেন।
বার্মিংহামে ২০২২ সালের কমনওয়েলথ গেমসের জন্য ব্ল্যাক ফার্নস সেভেনস স্কোয়াডে নাথান-ওংকে নির্বাচিত করা হয়েছিল। ইভেন্টে তিনি ব্রোঞ্জ পদক জিতেছিলেন।
অস্ট্রেলিয়ার বিরুদ্ধে লরি ও'রিলি কাপ টেস্ট সিরিজের জন্য নির্বাচিত হওয়ার পর নাথান-ওং তাঁর প্রথম ব্ল্যাক ফার্নস ১৫-এর ডাক পেয়েছিলেন। ২০২২ সালের ২০শে আগস্ট তারিখে ক্রাইস্টচার্চের অরেঞ্জথিওরি স্টেডিয়ামে অস্ট্রেলিয়ার বিরুদ্ধে নিউজিল্যান্ডের হয়ে তাঁর অভিষেক হয়।
শাহ তুরকান

শাহ তুরকান (১৩ শতক) ছিলেন দিল্লি সুলতানী বংশের মামলুক শাসক ইলতুৎমিশের উপপত্নী। সুলতান ইলতুৎমিশ এবং শাহ তুরকানের সন্তান ছিল রুকনউদ্দিন ফিরোজ। কিংবদন্তি অনুসারে, ইলতুৎমিশ তার সুযোগ্যা কন্যা রাজিয়াকে তার উত্তরাধিকারী হিসেবে মনোনীত করেছিলেন। একথা জানার পর শাহ তুরকান তাকে হত্যা করার পরিকল্পনা করেছিলেন।
ইলতুৎমিশের মৃত্যুর পর সম্ভ্রান্তরা তার পুত্র রুকনউদ্দিন ফিরোজকে দিল্লীর নতুন সুলতান হিসাবে নিযুক্ত করেন। কিন্তু রুকনউদ্দিন একজন দক্ষ শাসক ছিলেন না। তিনি বিলাসী জীবন যাত্রায় মগ্ন হয়ে ওঠেন এবং তার মায়ের হাতে রাজ্যের ও তার বিষয় সম্পত্তি পরিচালনার ভার ছেড়ে দেন। প্রাথমিক জীবনে তুরকান ছিলেন একজন তুর্কি ক্রীতদাসী। সুলতানের উপপত্নী হওয়ার পর তিনি তার হারেমের সম্পূর্ণ নিয়ন্ত্রণ নিজের হাতে তুলে নিতে চেয়েছিলেন। তার সন্তান ররুকনউদ্দিন ফিরোজের শাসনকালে যখন রাজ্যের ভার তার হাতে আসে তখন সেই সুযোগের সদ্ব্যা‌বহার করে তিনি সেই সমস্ত ব্যাক্তির উপর প্রতিশোধ নিতে শুরু করেন যারা অতীতে তাকে অপমান করেছিল। তুরকান ও রুকনউদ্দিন তাদের যৌথ ষড়যন্ত্রে, ইলতুৎমিশের জনপ্রিয় পুত্র কুতুবুদ্দিনকে অন্ধ করে দেয় এবং তার মৃত্যুদন্ড কার্যকর করে। তার প্রতিহিংসা পরায়ন রাজনীতির কারণস্বরূপ রুকনউদ্দিনের শাসনকাল কলঙ্কিত হয়ে পড়ে। রাজ্যে অনাচারের সৃষ্টি হয় ও প্রজাদের মধ্যে অসন্তোষের ফলে বিদ্রোহের সুচনা হয়। শাহ তুরকানের উচ্চাভিলাশা বহু অভিজাতদেরও শাসনবিমুখ করে তোলে এবং তারা বিদ্রোহে ভাগ নেয়। এমনকি তৎকালীন উজির (প্রধানমন্ত্রী) নিজামুল মুলক জুনাইদিও বিদ্রোহীদের সাথে যোগ দেন। এই পরিস্থিতি আরও খারাপ হয়ে ওঠে, যখন রুকনউদ্দিনের ঘনিষ্ঠ তুর্কি বংশোদ্ভূত কর্মকর্তারা সালতানাতের তাজিক (অ-তুর্কি) কর্মকর্তাদের হত্যার পরিকল্পনা করে। এর ফলে জুনাইদির ছেলে জিয়াউল মুলক এবং তাজুল মুলক মাহমুদ সহ বেশ কয়েকজন গুরুত্বপূর্ণ তাজিক কর্মকর্তাদের হত্যা করা হয়, যারা রাজিয়াকে সুলতান ইলতুতমিসের উত্তরাধিকারী হিসাবে স্পষ্ট সমর্থন দিয়েছিলেন। রুকনউদ্দিন যখন বিদ্রোহীদের সাথে লড়াই করার জন্য কুহরামের দিকে অগ্রসর হন, শাহ তুরকান দিল্লিতে রাজিয়াকে হত্যা করার পরিকল্পনা করেছিলেন। কথিত আছে একটি জামাতের নামাজে রাজিয়া শাহ তুরকানের বিরুদ্ধে সাধারণ জনগণকে উস্কে দেন। এরপর একদল জনতা রাজপ্রাসাদে হামলা চালায় এবং শাহ তুরকানকে আটক করে। ১২৩৬ সালে রুকনুদ্দিনকে ক্ষমতাচ্যুত করার পর রাজিয়া সিংহাসনে আরোহণ করেন।
আফসার উজ-জামান

অধ্যাপক আফসার উজ-জামান (১ অক্টোবর ১৯৩০ - ১৬ অক্টোবর ২০০৭) একজন বাংলাদেশী লেখক, গণিতবিদ, অধ্যাপক, শিক্ষা বোর্ডের চেয়ারম্যান ও শিক্ষাবিদ ছিলেন। তিনি মাধ্যমিক ও উচ্চ মাধ্যমিক শিক্ষা বোর্ড, রাজশাহীর পরীক্ষা নিয়ন্ত্রক ও চেয়ারম্যান, নিউ গভর্নমেন্ট ডিগ্রী কলেজ, রাজশাহী ও রাজশাহী সরকারি সিটি কলেজের অধ্যক্ষ, চট্টগ্রাম সরকারি কলেজের গণিতের প্রভাষক, সিলেট সরকারি কলেজের সহযোগী অধ্যাপক ছিলেন। তিনি ১৯৮৭ সালে মাধ্যমিক ও উচ্চ মাধ্যমিক শিক্ষা বোর্ড, রাজশাহীর চেয়ারম্যান পদ থেকে অবসর গ্রহণ করেন। অবসর গ্রহণের পর তিনি রাজশাহী প্রকৌশল ও প্রযুক্তি বিশ্ববিদ্যালয়ে খণ্ডকালীন অধ্যাপক হিসেবে কর্মরত ছিলেন। তিনি বাংলাদেশের উচ্চ মাধ্যমিক শিক্ষাক্রমের উচ্চতর গণিত, বীজগণিত, জ্যামিতি, ত্রিকোণমিতি, বলবিদ্যা, বিচ্ছিন্ন গণিত বিষয়ে বেশ কয়েকটি পাঠ্যপুস্তক রচনা করেন।
অধ্যাপক আফসার উজ-জামান ১৯৩০ সালের ১ অক্টোবর তৎকালীন পূর্ব পাকিস্তানের চাঁপাইনবাবগঞ্জ জেলায় জন্মগ্রহণ করেন। তাঁরা দুই ভাই ও এক বোনের মধ্যে তিনি ছিলেন কনিষ্ঠ। তিনি চাঁপাইনবাবগঞ্জের হরিমোহন ইনস্টিটিউট থেকে ১৯৪৭ সালে ম্যাট্রিকুলেশন পাস করেন। ১৯৪৯ সালে তিনি রাজশাহী কলেজ থেকে আইইএসসি পরীক্ষায় উত্তীর্ণ হন। ১৯৫১ সালে তিনি রাজশাহী কলেজ থেকে বিজ্ঞানে স্নাতক এবং ১৯৫৩ সালে ঢাকা বিশ্ববিদ্যালয় থেকে ফলিত গণিতে প্রথম শ্রেণীর সম্মাননা সহ স্নাতকোত্তর ডিগ্রি লাভ করেন।
আফসার উজ-জামান ১৯৫৩ সালে চাঁপাইনবাবগঞ্জ জেলার হরিমোহন ইনস্টিটিউটে অধ্যাপনার মাধ্যমে কর্মজীবন শুরু করেন। এরপর ১৯৫৪ সালে চট্টগ্রাম সরকারি কলেজে গণিতের প্রভাষক হিসেবে যোগদান করেন। সেখানে ১১ বছর কর্মরত থাকার পর রাজশাহী কলেজে সহকারী অধ্যাপক হিসেবে যোগদান করেন। এরপর তিনি ১৯৭২ সাল থেকে সিলেট সরকারি কলেজে সহযোগী অধ্যাপক হিসেবে কাজ করেন। পরবর্তীতে তিনি একই কলেজে অধ্যাপক হিসেবে পদোন্নতি পান।
১৯৭৩ থেকে ১৯৭৯ সাল পর্যন্ত তিনি মাধ্যমিক ও উচ্চ মাধ্যমিক শিক্ষা বোর্ড, রাজশাহীতে পরীক্ষা নিয়ন্ত্রক হিসেবে কাজ করেন। পরবর্তীতে তিনি ১৯৭৮ সালে রাজশাহীর নিউ গভর্নমেন্ট ডিগ্রী কলেজে উপাধ্যক্ষ হিসেবে যোগদান করেন। ১৯৮০ সাল থেকে তিনি নাটোরের নবাব সিরাজ-উদ-দৌলা সরকারি কলেজে অধ্যক্ষ হিসেবে কাজ শুরু করেন। ১৯৮৫ থেকে ১৯৮৭ সাল পর্যন্ত তিনি মাধ্যমিক ও উচ্চ মাধ্যমিক শিক্ষা বোর্ড, রাজশাহীতে চেয়ারম্যান হিসেবে কাজ করেন। তিনি শিক্ষা বোর্ডে সফলতার সাথে চেয়ারম্যানের দায়িত্ব পালন করেন এবং তাঁর দায়িত্বশীলতার জন্য কর্মক্ষেত্রে অনেক খ্যাতি অর্জন করেন।
শিক্ষা বোর্ড থেকে অবসর গ্রহণের পর তিনি রাজশাহী বিশ্ববিদ্যালয়ে খণ্ডকালীন অধ্যাপক হিসেবে কাজ করেন। এছাড়াও তিনি বিআইটি, রাজশাহীতে (বর্তমানে রাজশাহী প্রকৌশল ও প্রযুক্তি বিশ্ববিদ্যালয় নামে পরিচিত) অধ্যাপক হিসেবে চুক্তিভিত্তিক কাজ করেছেন।
আফসার উজ-জামান গণিতের উপর বেশ কয়েকটি বই লিখেছেন যা এখনও বাংলাদেশে উচ্চ মাধ্যমিক শিক্ষাক্রমের প্রাথমিক পাঠ্যপুস্তক হিসাবে ব্যবহৃত হচ্ছে। তিনি ইংরেজিতে অনূদিত বইও প্রকাশ করেন যেগুলো উচ্চ মাধ্যমিক শিক্ষাক্রমে ইংরেজি সংস্করণের শিক্ষার্থীদের পাঠ্যপুস্তক হিসেবে ব্যবহৃত হয়।
অধ্যাপক আফসার উজ-জামান ২০০৩ সালে চাঁপাইনবাবগঞ্জ পৌরসভা কর্তৃক "চাঁপাইনবাবগঞ্জ পৌরসভা শতবর্ষ সম্মাননায়" ভূষিত হন।
বুকের মধ্যে আগুন

বুকের মধ্যে আগুন হলো ২০২৩ সালে মুক্তিপ্রাপ্ত তানিম রহমান অংশু পরিচালিত ওটিটি প্লাটফর্ম হইচইয়ে প্রকাশিত একটি ওয়েব ধারাবাহিক। এটি অপূর্ব অভিনীত প্রথম ওয়েব ধারাবাহিক। তিনি এই সিরিজে একজন পুলিশ অফিসারের ভূমিকায় অভিনয় করছেন। 
এই মিস্ট্রি থ্রিলার ড্রামা ওয়েব সিরিজটি একজন বিখ্যাত সেলিব্রিটি, ফ্যাশন আইকন এবং তার মৃত্যুর পরের গল্প বলে। তিনি তার সমস্ত ভক্তদের দ্বারা প্রিয় এবং সম্মানিত ছিলেন, তার আত্মহত্যা দেশকে হতবাক করেছিল। সিরিজটি তারকার মৃত্যুর তদন্তের সময়রেখাকে কেন্দ্র করে। বাংলাদেশের জনপ্রিয় তারকা সালমান শাহের জীবনের ঘটনার সাথে প্লটের মিল থাকার কারণে, বেশ কয়েকটি মিডিয়া প্রতিবেদনে দাবি করা হয়েছিল যে গল্পটি তার উপর ভিত্তি করে তৈরি হতে পারে। যদিও সিরিজের কোথাও তার উল্লেখ ছিল না।
সাফল্যের চূড়ায় থাকা একজন অভিনেতার চমকে দেওয়া আত্মহত্যার কুড়ি বছর পরে এক ভাইরাল ভিডিওর কারণে ন্যায়ের দাবিতে জনতার মধ্যে আবার আলোড়ন সৃষ্টি হয়। অভিনেতা কি সত্যি আত্মহত্যা করেছিলেন নাকি খ্যাতির উজ্জ্বল আলোর ছায়ায় ঘটেছিল অন্য কিছু? এই রহস্য উদ্ঘাটনের দায়িত্ত্ব এসে পড়ে এএসপি গোলাম মামুনের উপর।
২০২৩ সালের ২ মার্চ আট পর্বের সিরিজটি হইচই ওটিটি প্লাটফর্মে মুক্তি দেওয়া হয়।
কুকি ন্যাশনাল আর্মি

কুকি ন্যাশনাল আর্মি (কেএনএ) হল উত্তর-পূর্ব ভারত এবং উত্তর-পশ্চিম মায়ানমারে সক্রিয় একটি কুকি বিদ্রোহী গোষ্ঠী। এটি কুকি জাতীয় সংস্থার সশস্ত্র শাখা।
সাইন্স ল্যাব এলাকায় শিরিন ভবনে বিস্ফোরণ

২০২৩ সালের ৫ মার্চ রবিবার সকালে বাংলাদেশের রাজধানী ঢাকায় সাইন্স ল্যাব এলাকায় অবস্থিত শিরিন ভবনে বিস্ফোরণের ঘটনা ঘটে। এই ঘটনায় তিনজন দোকান কর্মচারী নিহত হয় এবং ১৫ জন আহত হয়।
সকাল বেলা পৌনে ১১টার দিকে বিকট শব্দে ভবনে বিস্ফোরন হয় এবং ভবনের নিকটস্থ ভবনসমূহ ও কেঁপে ওঠে। ভূমিকম্প সন্দেহে অন্যান্য ভবনের লোকজন নিচে নেমে আসেন। বিস্ফোরণের পরই শিরিন ভবনে আগুন ধরে যায়। ১০টা ৫৫ মিনিটে খবর পেয়ে ফায়ার সার্ভিস ঘটনাস্থলে পৌঁছায়। ফায়ার সার্ভিস এর ৪ টি ইউনিট মিলে ১৮ মিনিটের মধ্যে আগুন নিয়ন্ত্রণে এনে উদ্ধারকাজ শুরু করে।
প্রথম দিকে শীতাতপনিয়ন্ত্রণ (এসি) যন্ত্র বিস্ফোরিত হয়েছে ধারণা করে খবর ছড়িয়ে পড়ে। পরে পুলিশের সিটিটিসি বোমা নিষ্ক্রিয়কারী দল ঘটনাস্থল পরিদর্শন করে জমে থাকা গ্যাস থেকে বিস্ফোরণ হয়েছে বলে জানায়। সিটিটিসি সেখানে গ্যাস শনাক্তকারী যন্ত্র দিয়ে পরীক্ষার মাধ্যমে গ্যাসের উপস্থিতি পেয়েছেন বলে বিবৃতি প্রকাশ করে।
ঘটনার দিনে বিকেলে বাংলাদেশ সেনাবাহিনীর বোমা নিষ্ক্রিয়করণ দল ঘটনাস্থল পরিদর্শন করে সেখানে কোনো বিস্ফোরক দ্রব্য ব্যবহারের কোনো আলামত পাওয়া যায়নি বলে মন্তব্য করেন। বিস্ফোরণের প্রকৃত কারণ জানতে আরও তদন্ত করতে হবে বলে তারা জানান।
তিনতলা ভবনে বিস্ফোরণে দেয়ালের ইট, দরজা, জানালা ও আসবাব ছিন্নভিন্ন হয়ে রাস্তায় এসে পড়ে এবং দেয়াল ধ্বসে যায়। ভবনের ভেতর থেকে নিহত তিনজন শফিকুজ্জামান (৪৫ বছর বয়স), আবদুল মান্নান (৪৫ বছর বয়স) ও সাদেকুর রহমান (৩২ বছর বয়স) এর দেহ উদ্ধার করে সাইন্সল্যাব নিকটস্থ পপুলার হাসপাতালে পাঠানো হয়। এই ঘটনায় আহত আরো ১৫ জনকে উদ্ধার করে হাসপাতালে পাঠানো হয়।
নিহত তিনজন নিউ জেনারেশনের কোম্পানির কর্মচারী। আহত ও দগ্ধদের মধ্যে নিউ জেনারেশন প্রতিষ্ঠানের চারজন এবং ফিনিক্সের সাতজন কর্মী রয়েছে। এছাড়াও চারজন সাধারন পথচারী রয়েছে।
জোয়েলিন্তোন

জোয়েলিন্তোন কাসিও আপোলিনারিও দে লিরা (; জন্ম: ১৪ আগস্ট ১৯৯৬; জোয়েলিন্তোন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
২০১২ সালে, জোয়েলিন্তোন ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
জোয়েলিন্তোন কাসিও আপোলিনারিও দে লিরা ১৯৯৬ সালের ১৪ই আগস্ট তারিখে ব্রাজিলের আলিয়াঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জোয়েলিন্তোন ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করে ২টি গোল করেছেন।
সুগন্ধা

সুগন্ধা (৮৮৩ - ৯১৪) দশম শতাব্দীতে উত্তর ভারতীয় উপমহাদেশে কাশ্মীরের শাসক ছিলেন।
কাশ্মীরের রাজা শংকরবর্মণের সাথে বিবাহ বন্ধনে আবদ্ধ হওয়ার মাধ্যমে সুগন্ধা ৮৮৫ থেকে ৯০২ সাল পর্যন্ত কাশ্মীরের রানি ছিলেন। তিনি ৯০২ থেকে ৯০৪ সালের মধ্যে তার পুত্র রাজা গোপালবর্মণের শাসনের সময় কাশ্মীরের রানী রিজেন্ট হিসাবে দায়িত্ব পালন করেছিলেন। ৯০৪ সালে যখন সিংহাসনের সমস্ত উত্তরসূরি মারা গিয়েছিলেন, তখন তিনি কাশ্মীরের রানী শ্রী সুগন্ধা দেব হিসাবে নিজেকে সিংহাসনের অধিকারী ঘোষণা করেছিলেন। ৯০৬ সালে তান্ত্রিনরা (কাশ্মীরের একটি গোষ্ঠী) তাকে ক্ষমতাচ্যুত করে এবং তারা পার্থকে রাজা হিসাবে নিযুক্ত করে। সুগন্ধা কাশ্মীরের সিংহাসন দাবি করতে থাকেন এবং হাসকাপুরায় (বর্তমান উশকুর, বারামুল্লা) বসবাস করতে ফিরে আসেন। ৯১৪ সালে তিনি পার্থ ও তান্ত্রিনদের বিরুদ্ধে যুদ্ধে যান, কিন্তু কারারুদ্ধ হন এবং পরে নিসপালক বিহার নামে একটি বৌদ্ধ বিহারে নিহত হন।
সুগন্ধা ছিলেন কাশ্মীরের নিকটবর্তী একটি রাজ্যের রাজা স্বামিরাজের কন্যা। সুগন্ধা শঙ্করবর্মণের সাথে বিবাহ বন্ধনে আবদ্ধ হন, যিনি ৮৮৫ খ্রিস্টাব্দ থেকে ৯০২ খ্রিস্টাব্দ পর্যন্ত কাশ্মীরের রাজা হিসাবে রাজত্ব করেছিলেন। সুরেন্দ্রবতী সহ তাঁর আরও কমপক্ষে তিনটি স্ত্রী ছিলেন, তবে সুগন্ধা তাঁর রানি স্ত্রী হিসাবে কাজ করেছিলেন। 
শঙ্করবর্মণ ৯০২ সালে উরুশায় (বর্তমান হাজারা, পাকিস্তান) একটি অসফল বিজয় থেকে ফেরার সময় আকস্মিক একটি তীরের আঘাতে মারা যান, যেখানে সুগন্ধাও তাঁর সাথে ছিলেন। তাঁর মৃত্যুর পরে, তাঁর পুত্র গোপালবর্মণ তাঁর স্থলাভিষিক্ত হন। শংকরবর্মণের কিছু রানি এবং দাসী সতী পালন করে মারা গেলেও, ডোভাগার রানী সুগন্ধা গোপালবর্মণের রানি মা এবং রিজেন্ট হিসাবে কাজ করার জন্য এটি প্রত্যাখ্যান করেছিলেন। শঙ্করবর্মণের শেষকৃত্য সম্পন্ন হওয়ার পরে, গোপালবর্মনকে কাশ্মীরের রাজা হিসাবে মুকুট দেওয়া হয়েছিল।
দেবু মিত্র

দেবু মিত্র (জন্ম ৭ আগস্ট ১৯৪৮) একজন প্রাক্তন ভারতীয় প্রথম-শ্রেণীর ক্রিকেটার যিনি ১৯৬৮/৬৯ থেকে ১৯৭৩/৭৪ পর্যন্ত বাংলা ক্রিকেট দলের হয়ে খেলেছেন। তিনি ১৯৯০-এর দশকে একজন ক্রিকেট কোচ হন এবং সৌরাষ্ট্র ক্রিকেট দলের প্রধান কোচ হিসেবে কাজ করেন।
মিত্র একজন ডানহাতি ব্যাটসম্যান এবং মাঝে মাঝে ডানহাতি অফ ব্রেক বোলার হিসেবে খেলেছেন, বাংলা ক্রিকেট দলের প্রতিনিধিত্ব করেছেন। তিনি ১৯৬৮/৬৯ এবং ১৯৭৩/৭৪ মৌসুমের মধ্যে ১৪টি প্রথম-শ্রেণীর ম্যাচে উপস্থিত ছিলেন।
বাংলার পাশাপাশি ভারতের অনূর্ধ্ব-১৯ দলের কোচ হওয়ার পর, মিত্র ২০০৪/০৫ মৌসুমে সৌরাষ্ট্র ক্রিকেট দলের কোচ হন যখন দলটি রঞ্জি ট্রফির প্লেট বিভাগে ছিল। মিনো হিসাবে বিবেচিত হওয়ার কারণে, সৌরাষ্ট্র ২০০৫/০৬ সালে প্লেট ডিভিশন চ্যাম্পিয়ন হয় এবং রঞ্জি ট্রফির এলিট বিভাগে উন্নীত হয়। সৌরাষ্ট্র ২০০৭/০৮ সালে প্রথমবার রঞ্জি সেমিফাইনালে পৌঁছেছিল এবং ২০০৭-০৮ বিজয় হাজারে ট্রফির (রঞ্জি ওয়ান-ডে ট্রফি) চ্যাম্পিয়নও হয়েছিল। পরের মরসুমে সৌরাষ্ট্র টানা দ্বিতীয়বার রঞ্জি সেমিফাইনালে পৌঁছে এবং মিত্রের পরামর্শে ২০১২-১৩ রঞ্জি ট্রফির রানার্স আপ হয়।
মিত্র হলেন সৌরভ গাঙ্গুলী এবং রবীন্দ্র জাদেজার মতো ভারতীয় ক্রিকেটারদের শৈশবের কোচ।
পুলীন মিত্র

পুলিন মিত্র (জন্ম ১৫ ডিসেম্বর ১৯২৬) একজন ভারতীয় প্রাক্তন ক্রিকেটার। তিনি ১৯৪৭/৪৮ সালে বাংলার হয়ে একটি প্রথম-শ্রেণীর ম্যাচ খেলেছিলেন।
শ্যাম মিত্র

শ্যাম মিত্র (৮ নভেম্বর ১৯৩৬ – ২৭ জুন ২০১৯) একজন ভারতীয় ক্রিকেটার ছিলেন। তিনি ১৯৫৮ থেকে ১৯৭২ সালের মধ্যে বাংলার হয়ে ৫৯টি প্রথম-শ্রেণীর ম্যাচ খেলেছেন।
সুহৃদ মিত্র

সুহৃদ মিত্র (২৩ নভেম্বর ১৯২১ – ২৪ ফেব্রুয়ারি ১৯৯৩) একজন ভারতীয় ক্রিকেটার ছিলেন। তিনি ১৯৩৯ থেকে ১৯৪৫ সালের মধ্যে বাংলার হয়ে চারটি প্রথম-শ্রেণীর ম্যাচ খেলেন‌
গ্রানি (ভিডিও গেম)

গ্র্যানি একটি ২০১৭ সালের ইন্ডি সারভাইভাল হরর ভিডিও গেম যা ডেনিস ভুকানোভিচ ডেভলোপার কোম্পানি প্রকাশ করেছিলেন, তার পূর্ববর্তী স্লেনড্রিনা সিরিজের স্পিন-অফ হিসাবে। গেমটিতে একটি বাড়িতে আটকা পড়া এক নামহীন নায়ককে দেখানো হয়েছে, যাকে ধাঁধা সমাধান করতে হবে এবং মাত্র পাঁচ দিনের মধ্যে বাড়ি থেকে বেরিয়ে পালানোর জন্য শিরোনাম গ্র্যানি প্রতিপক্ষকে এড়িয়ে যেতে হবে।
গ্র্যানি, যা গ্র্যানি ১ নামেও পরিচিত, একটি হরর গেম যা সম্পূর্ণরূপে একটি ইন্ডি ডেভলোপার ডিভিলপার (DVloper), যার প্রকৃত নাম ডেনিস ভুকানোভিক, দ্বারা তৈরি। এই গেমটি গ্র্যানি ভিডিও গেম সিরিজের প্রথম গেম, যার পরে প্রকাশিত হয়েছে গ্র্যানি: চ্যাপ্টার টু, গ্র্যানি ৩, গ্র্যানি ৪, গ্র্যানি ৫, দ্য টুইনস। এটা প্রথম ২০১৭ সালের ২৪ নভেম্বর অ্যান্ড্রয়েড ডিভাইসের জন্য গুগল প্লে-তে প্রকাশিত হয়, পরে ১২ ডিসেম্বর, ২০১৭ আইওএস ডিভাইসের জন্য অ্যাপ স্টোরে এবং অবশেষে ২০১৮ সালের ২০ নভেম্বর মাইক্রোসফট উইন্ডোজ ডিভাইসের জন্য স্টিমে প্রকাশিত হয়। 
২০১৮ সালের মার্চ মাসের দিকে এই গেমটি গেমিং কমিউনিটিতে একটি বড় ট্রেন্ড হয়ে ওঠে, কারণ অনেকেই এটি খেলতে শুরু করেন এবং এর উপর ফ্যান কাজ তৈরি করেন। পাশাপাশি অনেক জনপ্রিয় ইউটিউবার এই গেমটি নিয়ে ভিডিও তৈরি করেন। বর্তমানে গেমটি ১০০ মিলিয়ন বারের বেশি (প্রায় ৪১০ মিলিয়ন ডাউনলোড) ডাউনলোড হয়েছে এবং এটি ৩০ লাখেরও বেশি রিভিউ পেয়েছে। গ্র্যানি গেমটির গুগল প্লে স্টোরে রেটিং ৪.২ এবং অ্যাপ স্টোরে রেটিং ৪.৪।
জ্যোতিষ মিত্র

জ্যোতিষ মিত্র (এপ্রিল ১৯২৬ – ২৯ জুন ১৯৭১) একজন ভারতীয় ক্রিকেটার ছিলেন। তিনি ১৯৫০ থেকে ১৯৫৯ সালের মধ্যে বাংলার হয়ে ছয়টি প্রথম-শ্রেণীর ম্যাচ খেলেন।
জয়ন্তী

জয়ন্তী (, ; বিজয়ী) হিন্দু পুরাণের একটি চরিত্র। তিনি স্বর্গের রাজা দেবরাজ ইন্দ্র এবং তাঁর স্ত্রী শচীর কন্যা।
জয়ন্তীকে শুক্র গ্রহের দেবতা এবং অসুরদের গুরু শুক্রের স্ত্রী হিসাবে বর্ণনা করা হয়েছে।
তাদের মিলনের ফলে একটি কন্যা দেবযানীর জন্ম হয়। জয়ন্তীকে জয়ন্তের বোন হিসেবেও বর্ণনা করা হয়। কখনও কখনও তিনি শুক্রের অন্য স্ত্রী উর্জস্বতীর সাথে পরিচিত হন।
জয়ন্তী প্রধানত ঘটনার বর্ণনায় আবির্ভূত হয়, শুক্রের সাথে তার বিবাহের কাহিনী। অনেক হিন্দু ধর্মগ্রন্থে এই গল্পটি ব্যাখ্যা অনুযায়ী কিছু ভিন্নতা সহ পুনরায় বলা হয়েছে। গ্রন্থের মধ্যে রয়েছে বায়ুপুরাণ, মৎস্যপুরাণ, ব্রহ্মাণ্ডপুরাণ, দেবীভাগবত পুরাণ, এবং পদ্মপুরাণ।
মৎস্যপুরাণ বর্ণনা করে যে দেবতাদের সাথে যুদ্ধে অসুররা প্রায় ধ্বংস হয়ে গিয়েছিল। তাদের গুরু, শুক্র, দেবতা শিবকে খুশি করতে এবং অসুরদের ধ্বংস থেকে পুনরুজ্জীবিত করার জন্য নতুন ক্ষমতা অর্জন করতে কৈলাস পর্বতে যান। শুক্র কঠোর তপস (তপস্যা) করে। দেবতারা শুক্রের মা কাব্যমাতার দ্বারা অবশিষ্ট অসুরদের এবং তাদের আশ্রয়কে ধ্বংস করার চেষ্টা করে। কিন্তু খুন হওয়া কাব্যমাতা পুনরুত্থিত হওয়ার পর, দেবগণের রাজা ইন্দ্র চিন্তিত হয়ে পড়েন যে শুক্রের সাফল্যে অসুররা আবার সংগঠিত হবে এবং আবার আক্রমণ করবে। তিনি তার কন্যা জয়ন্তীকে শুক্রের সেবা করার জন্য এবং ইন্দ্রের সুবিধার্থে যা কিছু করার জন্য পাঠান।
দেবীভাগবত পুরাণে, ইন্দ্র ঋষিকে প্রলুব্ধ করার জন্য তার তপস্যাকে বিরক্ত করার জন্য জয়ন্তীকে আদেশ দেন। জয়ন্তী তার বাবার পদ্ধতিতে অসন্তুষ্ট, কিন্তু তারপরও তার আদেশকে সম্মান জানাতে কৈলাসে যায়। কৈলাসে, তিনি শুক্রের পরিচারিকা হন এবং বিশ্বস্ততার সাথে তাঁর সেবা করেন। তিনি কলা পাতা দিয়ে তাকে ভক্তি করেন, তার জন্য পান করার জন্য শীতল সুগন্ধি জল সংগ্রহ করেন এবং তার পূজার জন্য তাজা ফুল ও দর্ভ ঘাস সংগ্রহ করেন। তিনি উত্তাপে দাঁড়িয়ে থাকেন এবং ঋষিকে ছায়া দেওয়ার জন্য তার উপরের পোশাকটি ব্যবহার করেন। সে তার ঘুমানোর জন্য উষ্ণ বিছানা প্রস্তুত করে এবং যতক্ষণ না সে ঘুমিয়ে পড়ে ততক্ষণ তাকে পাখা দেয়। সেও ঋষিকে খুশি করার জন্য মিষ্টি কথা বলে। তিনি একজন কর্তব্যপরায়ণ শিষ্যের মতো তার সেবা করেন এবং শুক্রের তপস্যা ভঙ্গ করার জন্য তার পিতার নির্দেশকে উপেক্ষা করেন।
মৎস্য পুরাণে, জয়ন্তী তার বাবার আদেশ অনুসরণ করে। এক হাজার বছর পর, শিব শুক্রের সামনে উপস্থিত হন এবং তাকে তার ইচ্ছামত ক্ষমতা প্রদান করেন। খুশি শুক্র জয়ন্তীর সাথে কথা বলে এবং তাকে তার পরিষেবার জন্য পুরস্কার দেওয়ার প্রতিশ্রুতি দেয়। তার অনুরোধে, সে তাকে বিয়ে করে এবং তার সাথে দশ বছর সময় কাটায়। শুক্র জাদুর খোল তৈরি করেন যাতে তারা বিশ্বের অদৃশ্য হয়ে যায় এবং অক্ষত থাকে। অন্যান্য সংস্করণে, জয়ন্তী শুক্রকে অনুরোধ করে তাদের চারপাশে কুয়াশা তৈরি করতে যাতে তাদের প্রেমের সম্পর্ক বিশ্ব থেকে লুকিয়ে থাকে। পদ্মপুরাণ দশের পরিবর্তে একশ বছর সময়কাল বাড়িয়েছে।
দশ বছর পর, শুক্র তার প্রতিশ্রুতি থেকে মুক্ত হয় এবং জয়ন্তী তাকে তার শিষ্যদের, রাক্ষসদের সাথে দেখা করতে দেয়। মৎস্যপুরাণ ও ব্রহ্মাণ্ডপুরাণ এই সম্পর্কযুক্ত যে দম্পতির মিলন দেবযানী নামে এক কন্যার জন্ম দেয়। হিন্দু মহাকাব্য মহাভারত, যা দেবযানীর জীবনের একটি বিশদ বিবরণ স্মরণ করে, উল্লেখ করে যে তিনি জয়ন্তীর কন্যা। যাইহোক, দেবীভাগবত পুরাণ অসম্মতি জানায় এবং তাকে শুক্রের আরেক স্ত্রী উর্জস্বতীর কন্যা হিসেবে চিত্রিত করে।
রণদীপ মৈত্র

রণদীপ মৈত্র (জন্ম ২৩ এপ্রিল ১৯৬৮) একজন ভারতীয় প্রাক্তন ক্রিকেটার। তিনি ১৯৮৬ থেকে ১৯৯৩ সালের মধ্যে বাংলার হয়ে পাঁচটি প্রথম-শ্রেণীর ম্যাচ খেলেন।
ধীরেন্দ্রনাথ মন্ডল

ধীরেন্দ্রনাথ মন্ডল (১৭ জুলাই ১৯২৯ - ৯ সেপ্টেম্বর ২০০৪) একজন ভারতীয় ক্রিকেটার ছিলেন। তিনি ছিলেন একজন ডানহাতি ব্যাটসম্যান যিনি বাংলার হয়ে খেলতেন। তিনি কলকাতায় জন্মগ্রহণ করেন এবং ভারতে মৃত্যুবরণ করেন।
বিহারের বিরুদ্ধে ১৯৫৫-৯৬ রঞ্জি ট্রফি প্রতিযোগিতার সময় মন্ডল দলের হয়ে একক প্রথম-শ্রেণীর উপস্থিতি করেছিলেন। ওপেনিং অর্ডার থেকে, তিনি প্রথম ইনিংসে একক রান এবং দ্বিতীয় ইনিংসে অপরাজিত ১১ রান করেন, কারণ বাংলা ৯ উইকেটে জয়ী হয়।
কল্যাণ মিত্র (ক্রিকেটার)

কল্যাণ মিত্র (; ৫ মে ১৯৩৬ – ১৬ আগস্ট ২০১৩) ছিলেন একজন ভারতীয় প্রথম-শ্রেণীর ক্রিকেটার, কোচ এবং কিউরেটর। তিনি একজন ডানহাতি ব্যাটসম্যান এবং ডানহাতি অফব্রেক বোলার ছিলেন।
১৯৫৩ থেকে ১৯৬৯ সাল পর্যন্ত তিনি ভারতের ঘরোয়া প্রথম-শ্রেণীর ক্রিকেট প্রতিযোগিতা রঞ্জি ট্রফিতে বাংলা ও বিহারের প্রতিনিধিত্ব করেন। ১৯৫৭-৫৮ সালে আসামের বিরুদ্ধে ইনিংস জয়ে বাংলার হয়ে তার সর্বোচ্চ স্কোর ছিল অপরাজিত ১২৬ রান। তার সেরা বোলিং পরিসংখ্যান ছিল বিহারের হয়ে তার শেষ ম্যাচে ৩৯ রানে ৫ উইকেট, ১৯৬৮-৬৯ সালে ওড়িশার বিরুদ্ধে জয়।
তিনি বাংলা ক্রিকেট দলকেও প্রশিক্ষণ দিয়েছিলেন এবং তাঁর কোচিংয়ে দলটি ১৯৯৪ সালে রঞ্জি ট্রফিতে রানার্সআপ হয়। তিনি ৯০-এর দশকের মাঝামাঝি এবং আইপিএলের উদ্বোধনী সংস্করণে ইডেন গার্ডেন মাঠের কিউরেটরও ছিলেন।
নাটালিয়া ভাস্কো

নাটালিয়া লুবোমিরিভনা ভাস্কো (জন্ম ১৯ অক্টোবর ১৯৭২) একজন ইউক্রেনীয় অভিনেত্রী এবং টেলিভিশন উপস্থাপক। ১৯৯৯ থেকে ২০১৯ পর্যন্ত, তিনি কিয়েভ ন্যাশনাল একাডেমিক মোলোডি থিয়েটারের একজন নেতৃস্থানীয় অভিনেত্রী ছিলেন। দ্য নেস্ট অফ দ্য টার্টলডোভ (২০১৭) ছবিতে তিনি "সেরা পার্শ্ব অভিনেত্রী" বিভাগে গোল্ডেন ডিজাইগা পুরস্কার জিতেছেন। এছাড়াও তিনি ইউক্রেনীয় ফিল্ম একাডেমির একজন সদস্য। 
ভাস্কো ১৯ অক্টোবর ১৯৭২ সালে লভিভ ওব্লাস্টের চেরভোনোহরাদে জন্মগ্রহণ করেন। তার যৌবনে, তিনি শিশুদের সৃজনশীলতা "রূপকথার" থিয়েটারে নিযুক্ত ছিলেন, যেখানে তিনি রাজকন্যা থেকে দানব পর্যন্ত বিস্তৃত ভূমিকা পালন করেছিলেন। স্কুলের পরে, দ্বিতীয় প্রচেষ্টায়, তিনি কিয়েভ ন্যাশনাল আইকে কার্পেনকো-ক্যারি থিয়েটার, সিনেমা এবং টেলিভিশন বিশ্ববিদ্যালয়ে প্রবেশ করেন যেখানে তিনি 1994 সালে স্নাতক হন। ৪র্থ শ্রেণী থেকে, তিনি নাটক এবং কমেডি কিয়েভ অ্যাসেমিক থিয়েটারে অভিনয় করেছিলেন। ১৯৯৯ থেকে ২০১৯ পর্যন্ত, তিনি কিয়েভ ন্যাশনাল একাডেমিক মোলোডি থিয়েটারের একজন নেতৃস্থানীয় অভিনেত্রী ছিলেন। 
২০০৮ সালে, ভাস্কো ইউক্রেনীয় টিভি চ্যানেল ইন্টারে "মর্নিং উইথ ইন্টার" শো হোস্ট করেছিল।
তার প্রথম বিবাহ থেকে ভাস্কোর একটি কন্যা, ইউলিয়া (জন্ম ১৯৯৭) রয়েছে। ২৮ ফেব্রুয়ারী ২০২২-এ, ইউক্রেনে রাশিয়ান আগ্রাসনের সময়, ভাস্কো অ্যান্ড্রি শেস্তভকে বিয়ে করেছিলেন, যার সাথে তিনি গত আট বছর ধরে একসাথে ছিলেন।
কোপা সিঙ্কোয়েন্তাইমো আনিভের্সারিও দে ক্লারিন

কোপা সিঙ্কোয়েন্তাইমো আনিভের্সারিও দে ক্লারিন () হল ৮ নভেম্বর ১৯৯৫ সালে আর্জেন্টিনা এবং ব্রাজিলের মধ্যে অনুষ্ঠিত হওয়া একটি প্রীতি ফুটবল ম্যাচ।
ম্যাচটি আর্জেন্টিনার বৃহত্তম সংবাদপত্র এবং স্প্যানীয়-ভাষী বিশ্বের দ্বিতীয় সর্বাধিক প্রচারিত সংবাদপত্র "ক্লারিনের" ৫০ তম বার্ষিকী উপলক্ষ্যে খেলা হয়েছিল। যেটি ম্যাচের প্রধান পৃষ্ঠপোষকও ছিল।
ম্যাচটিতে আর্জেন্টিনা এবং ব্রাজিল ৮০ তম বার মুখোমুখি হয়েছিল। এবং ১৯৯৫ কোপা আমেরিকায় ব্রাজিল আর্জেন্টিনাকে পেনাল্টি শুট-আউটের মাধ্যমে বিদায় করার পর উভয় দলের মধ্যে এটি ছিল প্রথম ম্যাচ, যখন ফরোয়ার্ড তুলিও একটি বিতর্কিত গোল করেছিলেন (তিনি তার হাত ব্যবহার করেছিলেন বল নিক্ষেপের আগে পাস পেতে) ৮১'-এ খেলা টাই করতে। সেই গোলটি একটি দলকে সেমিফাইনালে যাওয়ার যোগ্যতা অর্জন করতে পেনাল্টিতে বাধ্য করেছিল।
১৯৯৭ সালে উভয় দলই দ্বিতীয় ম্যাচ খেলবে।
কুশ (ঘাস)

কুশ () ঘাস, দর্ভ ঘাস এবং পবিত্রম হল 'দেশমোস্তাচ্য বিপিন্নতা' ঘাসের জন্য সংস্কৃত শব্দ। এই ঘাসটি হিন্দুধর্মে সাহিত্যিক এবং আচার-অনুষ্ঠানের গুরুত্ব।
হোম ও তর্পণের মতো বৈদিক আচার-অনুষ্ঠানের সম্পাদনে, কুশ ঘাস আংটির মতো আকৃতির হয় এবং একজন পুরোহিত তার ডান হাতের অনামিকা আঙুলে পরিধান করে।
ঋগ্বেদ একটি আচার পালনে কুশ ঘাসের উপর সোম রস ছিটিয়ে দেওয়ার নির্দেশ দিয়েছে।
গরুড় পুরাণে বলা হয়েছে যে কুশ ঘাস বিষ্ণুর চুল থেকে জন্মেছে এবং এটি ত্রিমূর্তি তিনটির সারাংশে বাস করে। এটি এমন অনেক পদার্থের মধ্যে যা ঘন ঘন ব্যবহার সত্ত্বেও অপবিত্র হওয়া অসম্ভব বলে ঘোষণা করা হয়।
ভাগবত পুরাণে উত্তরকাণ্ডের একটি কিংবদন্তি রয়েছে যেখানে সীতা তার ছেলে লবকে বাল্মীকির আশ্রমে রেখে যান না যেমনটি তিনি সাধারণত বাইরে যাওয়ার সময় করেন। ঋষি ছেলেটির অনুপস্থিতি পর্যবেক্ষণ করেন এবং উপসংহারে আসেন যে কোনো প্রাণী তাকে নিয়ে গেছে। সীতা তার পুত্রের ক্ষতি সহ্য করতে পারবেন না বলে বিশ্বাস করে, বাল্মীকি কুশ ঘাস থেকে একজন অভিন্ন পুত্র তৈরি করেন এবং তাকে লবের খাটের উপর রাখেন। বিভ্রান্ত সীতা লবের প্রতিরূপকে লক্ষ্য করলে, ঋষি ব্যাখ্যা করেন যে তিনি কী করেছিলেন, এবং তিনি ছেলেটিকে লবের যমজ হিসাবে বড় করার সিদ্ধান্ত নেন এবং তার নাম রাখেন কুশ।
বরাহ পুরাণ কুশদ্বীপ নামে পৃথিবীর সাতটি মহাদেশের একটিকে বর্ণনা করে, যার চারিদিকে দুধের সাগর এবং সাতটি পর্বত রয়েছে।
মমতা পূজারী

মমতা পূজারি (জন্ম ১৯৮৬) একজন ভারতীয় পেশাদার আন্তর্জাতিক কাবাডি খেলোয়াড়। তিনি ভারতীয় মহিলা কাবাডি দলের প্রাক্তন অধিনায়ক এবং কর্ণাটক সরকারের দ্বিতীয় সর্বোচ্চ পুরস্কার রাজজ্যোৎসব প্রশস্তিতে ভূষিত হয়েছেন। কাবাডিতে তাঁর কৃতিত্বের স্বীকৃতিস্বরূপ, ২০১৪ সালের ২রা সেপ্টেম্বর, রাষ্ট্রপতি প্রণব মুখার্জি তাঁকে অর্জুন পুরস্কারে ভূষিত করেন।
মমতা পূজারি ১৯৮৬ সালে কর্ণাটকের উডুপি জেলার কারকালা তালুকে এক কৃষক পরিবারে জন্মগ্রহণ করেন। তাঁর বাবা ও মায়ের নাম যথাক্রমে বোজা পূজারি এবং কিট্টি পূজারি। তাঁর মাতৃভাষা টুলু । তিনি বর্তমানে ভারতীয় রেলওয়ের দক্ষিণ মধ্য রেলওয়ে জোনে নিযুক্ত। মমতা হারমুন্ডে এবং আজেকারে তাঁর স্কুল পড়া শেষ করেন এবং ম্যাঙ্গালোরের শ্রী গোকারনাথেশ্বর কলেজ থেকে স্নাতক হন।
তাঁর স্কুল জীবনকালে তিনি সক্রিয়ভাবে ভলিবল, শট-পুট এবং কাবাডির মতো খেলাধুলায় জড়িত ছিলেন। কিন্তু কাবাডির প্রতি আবেগ ছিল সিদ্ধান্তমূলক। তিরুনেলভেলিতে অনুষ্ঠিত আন্তর্জাতিক ম্যাচে ম্যাঙ্গালোর বিশ্ববিদ্যালয়ের প্রতিনিধিত্ব করার সময় থেকে তিনি কাবাডিতে পুরস্কার জিততে শুরু করেন। সেখানে তিনি স্বর্ণপদক জিতেছিলেন। তিনি হিঙ্গাত এবং দাদারে অনুষ্ঠিত উন্মুক্ত কাবাডি টুর্নামেন্টেও পদক জিতেছিলেন। যে ভারতীয় কাবাডি দলটি ২০০৬ সালে কলম্বোতে অনুষ্ঠিত দক্ষিণ এশিয়া গেমসে সোনা জিতেছিল, মমতা সেই দলের অংশ ছিলেন।
আন্তর্জাতিক:
জাতীয়:
তাঁর অন্যান্য অর্জনের মধ্যে রয়েছে পদক
ভারতীয় মহিলা কাবাডি দলের অধিনায়ক হিসাবে, ২০১২ সালের বিশ্বকাপে কাবাডির উদ্বোধনীতে, তিনি নিজের দলকে ফাইনালে জয়ের দিকে নিয়ে যান।
শামাকামি

শামাকামি ছিল মার্কিন যুক্তরাষ্ট্রে অবস্থিত দক্ষিণ এশীয় লেসবিয়ান এবং উভকামী মহিলাদের একটি প্রাথমিক সংগঠন। তারা জুন ১৯৯০ এবং ফেব্রুয়ারি ১৯৯৭ এর মধ্যে একই নামে একটি সংবাদবাহী পত্র প্রকাশ করে। 
সহ-প্রতিষ্ঠাতা শারমিন ইসলামের মতে, "শামকামি" একটি বাংলা শব্দ যার অর্থ "সমানের জন্য ভালবাসা।" উইলি উইলকিনসন এটিকে একটি পুনরুদ্ধার করা শব্দ হিসেবে বর্ণনা করেছেন যা একজন নারীকে বর্ণনা করে অন্য নারীকে কামনা করে।
১৯৯৩ সালে ইসলাম "এ লোটাস অফ এনাদার কালারে" লিখেছেন:"শামাকামি দুটি দৃষ্টিভঙ্গি মাথায় রেখে গঠিত হয়েছিল: দক্ষিণ এশীয় লেসবিয়ানদের জন্য সংযোগের একটি কাঠামোগত উপায় তৈরি করা এবং একটি ফোরাম তৈরি করা যেখানে আমরা আমাদের নিজস্ব সাংস্কৃতিক প্রেক্ষাপটে আমাদের যৌনতা এবং নারীবাদকে প্রকাশ করতে পারি৷ ১৯৯০ সালে শামাকামির কোনো তহবিল ছিল না, প্রাথমিক সদস্য সংখ্যা প্রায় ৪০ জন, এবং প্রায় নয়জন মহিলার সমষ্টি। আজ সংগঠনটি দক্ষিণ এশিয়ায় বিনামূল্যে সংবাদবাহী পত্র সরবরাহ করে, এর সদস্য সংখ্যা ২৩০, এবং প্রায় বিশ জন মহিলার সক্রিয় সমষ্টি রয়েছে। এই বছর, ভারতের অন্যতম প্রত্যন্ত অঞ্চল আসামের একজন মহিলা শামাকামির মাধ্যমে ভারতের বিভিন্ন অঞ্চলে দুজন লেসবিয়ানের সাথে যুক্ত হন এবং এইভাবে তার বিচ্ছিন্নতা ভেঙে দেন। ১৯৯১ সালের জুন মাসে দক্ষিণ এশীয় লেসবিয়ানদের একটি দল সান ফ্রান্সিসকোতে সমকামী গর্ব উৎসবের সময় শামাকামি ব্যানারের পিছনে আনন্দের সাথে একটি গে প্রাইড প্যারেডে অংশগ্রহণ করেছিল।"
"শামাকামি" ছিল "অনামিকা" এবং "ত্রিকোনের" পর মার্কিন যুক্তরাষ্ট্রের প্রথম দক্ষিণ এশীয় এলজিবিটি ম্যাগাজিনগুলির মধ্যে একটি।
১৯৯১ সালে "নারীবাদী সংগ্রহশালা" "শামাকামিকে" "দশ পৃষ্ঠার প্রকাশনা প্রাসঙ্গিক সম্মেলন এবং সংস্থান, কবিতা, দীর্ঘ সম্পাদকীয় এবং বিভিন্ন ব্যক্তিগত প্রবন্ধের খবর প্রদানকারী" হিসাবে বর্ণনা করে। ১৯৯২ সালে "গে কমিউনিটি নিউজ" এটিকে "দক্ষিণ এশীয় নারীবাদী লেসবিয়ানদের জন্য একটি ফোরাম" হিসেবে বর্ণনা করেছে। 
সংবাদবাহী পত্রটি প্রাথমিকভাবে ক্যামব্রিজ, ম্যাসাচুসেটস এবং পরে সান ফ্রান্সিসকো, ক্যালিফোর্নিয়ার বাইরে প্রকাশিত হয়েছিল। 
সাবস্ক্রিপশনের জন্য প্রতি বছর $১০ খরচ হয়, এবং দক্ষিণ এশিয়ার গ্রাহকদের জন্য বিনামূল্যে দেওয়া হয়েছিল।
সমস্যাগুলো:
সংবাদবাহী পত্র ছাড়াও শামাকামি দক্ষিণ এশীয় আমেরিকান আয়োজনে অংশ নেয়। ট্রিনিটি অর্ডোনার মতে ১৯৯২-১৯৯৩ সাল পর্যন্ত সান ফ্রান্সিসকোতে একটি ব্যক্তিগত গ্রুপ ছিল, যারা সভা, তহবিল সংগ্রহ এবং সামাজিক অনুষ্ঠানের আয়োজন করেছিল। এটি অন্যান্য দক্ষিণ এশীয় এলজিবিটিকিউ সংস্থার সাথেও কাজ করেছে, ভারতে এইচআইভি/এইডস বন্ধ করার জন্য ইমার্জেন্সি কোয়ালিশন কর্তৃক ১৯৯১ সালের একটি পদক্ষেপকে সমর্থন করে, এবং ১৯৯৫ সালের সান ফ্রান্সিসকোতে ত্রিকোন দ্বারা আয়োজিত প্রাইড উৎসব সম্মেলনে সহ-স্পন্সর করে।
পূর্ণিমা মাহাতো

পূর্ণিমা মাহাতো ভারতের জামশেদপুরের একজন তীরন্দাজ এবং তীরন্দাজী প্রশিক্ষক। তিনি ভারতীয় জাতীয় তীরন্দাজ চ্যাম্পিয়নশিপ এবং ১৯৯৮ সালের কমনওয়েলথ গেমসে রৌপ্য পদক জিতেছেন। তিনি ২০০৮ গ্রীষ্মকালীন অলিম্পিকে ভারতীয় জাতীয় দলের প্রশিক্ষক ছিলেন এবং ২০১২ গ্রীষ্মকালীন অলিম্পিকেও দলের প্রশিক্ষণার জন্য নির্বাচিত হন। তিনি ২০১৩ সালের ২৯শে আগস্ট তারিখে ভারতের রাষ্ট্রপতির কাছ থেকে দ্রোণাচার্য পুরস্কারে ভূষিত হন।
ছোটবেলায়, মাহাতো জামশেদপুরের বিরসানগরের একটি রেঞ্জে তীরন্দাজী অনুশীলন করতেন। বিরসানগর বন্ধ হয়ে গেলে তিনি জামশেদপুরের বার্মামাইনসে একটি রেঞ্জে চলে যান, তবে যাওয়ার আগে পর্যন্ত তিনি সেখানেই প্রশিক্ষণ নিয়েছিলেন। তিনি ১৯৯২ সালে ভারতীয় জাতীয় দলে যোগ দেন এবং দলের সাথে প্রশিক্ষণের জন্য দিল্লিতে চলে যান।
একজন তীরন্দাজ হিসেবে, মাহাতো জাতীয় এবং আন্তর্জাতিক উভয় ধরনের তীরন্দাজী প্রতিযোগিতায় পদক অর্জন করেছিলেন। তিনি একজন ভারতীয় জাতীয় চ্যাম্পিয়নও ছিলেন। ১৯৯৩ সালের আন্তর্জাতিক তীরন্দাজী প্রতিযোগিতায়, তিনি দলগত ইভেন্টে একটি স্বর্ণপদক অর্জন করেন। ১৯৯৪ সালে পুনে জাতীয় গেমসে, তিনি তীরন্দাজে ছয়টি স্বর্ণপদক জিতেছিলেন। তিনি ১৯৯৪ সালের এশিয়ান গেমসে প্রতিদ্বন্দ্বিতা করেছিলেন কিন্তু পদক পাননি। ১৯৯৭ সালে জাতীয় চ্যাম্পিয়নশিপে, তিনি দুটি স্বর্ণপদক অর্জন করেন এবং দুটি জাতীয় রেকর্ড স্থাপন করেন। তিনি ১৯৯৮ কমনওয়েলথ গেমসে রৌপ্য পদক অর্জন করেন। ১৯৯৯ সালের ভারতীয় জাতীয় গেমসে, দোলা ব্যানার্জী ৩০ মিটার তীরন্দাজী ইভেন্টে দুই বছর আগে করা মাহাতোর একটি জাতীয় রেকর্ড ভেঙেছিলেন।
মাহাতো একজন তীরন্দাজ প্রশিক্ষক। ১৯৯৪ সালে শুরু করে, ২০১২ সাল পর্যন্ত তিনি টাটা আর্চারি একাডেমিতে প্রশিক্ষণ দিয়েছেন। ২০১২ সালের গ্রীষ্মকালীন অলিম্পিয়ান দীপিকা কুমারীকে তিনি ব্যক্তিগতভাবে প্রশিক্ষণ দিয়েছেন।
মাহাতো বেশ কয়েকটি ইভেন্টে ভারতীয় জাতীয় দলের প্রশিক্ষক ছিলেন। স্পেনে, ২০০৫ সালের সিনিয়র ওয়ার্ল্ড আউটডোর আর্চারি চ্যাম্পিয়নশিপে, তাঁর প্রশিক্ষণে তাঁর দল রৌপ্য পদক জিতেছিল। এছাড়াও তিনি চীনে ২০০৭ সালের সিনিয়র এশিয়ান আর্চারি চ্যাম্পিয়নশিপে ভারতীয় পুরুষ ও মহিলা উভয় দলের প্রশিক্ষক ছিলেন। সেখানে তিনি যে পুরুষ দলের প্রশিক্ষক ছিলেন তারা প্রথম এবং মহিলা দলটি তৃতীয় স্থান অর্জন করেছিল। তিনি ২০০৮ গ্রীষ্মকালীন অলিম্পিকে ভারতের একজন সহকারী কোচ ছিলেন। তিনি ক্রোয়েশিয়ায় ২০০৮ সালের বিশ্বকাপেও ভারতীয় দলের প্রশিক্ষক ছিলেন, সেখানে তাঁর তীরন্দাজেরা ইভেন্টে একটি রৌপ্য পদক এবং একটি ব্রোঞ্জ পদক অর্জন করেছিল। তিনি ২০০৯ সালে বিশ্ব যুব তীরন্দাজী চ্যাম্পিয়নশিপে ভারতের প্রশিক্ষক ছিলেন। তিনি ২০১০ সালের আর্চারি ওয়ার্ল্ড কাপ গ্র্যান্ডে তিন ভারতীয় তীরন্দাজকে প্রশিক্ষণ দিয়েছিলেন। তিনি ২০১০ এশিয়ান গেমসে ভারতীয় জাতীয় দলের কোচ ছিলেন, যেখানে তাঁর তীরন্দাজরা পৃথক ইভেন্টে দুটি ব্রোঞ্জ পদক জিতেছিল। তিনি ২০১০ কমনওয়েলথ গেমসে ভারতীয় জাতীয় দলের প্রশিক্ষক ছিলেন, তাঁর তীরন্দাজেরা তিনটি স্বর্ণ এবং দুটি ব্রোঞ্জ পদক অর্জন করেছিলেন। গ্লোবাল স্পোর্টস সামিট টার্ফ-২০১১-এ, তিনি বর্ষসেরা প্রশিক্ষক নির্বাচিত হন। ২০১২ সালের ২৩শে জুন, তিনি রাঁচিতে অলিম্পিক ডে রান উদযাপনে ঝাড়খণ্ড সরকারের কাছ থেকে বছরের সেরা প্রশিক্ষক হিসেবে রাম দয়াল মুন্ডা পুরস্কার পান। 
মাহাতো ২০১২ সালের গ্রীষ্মকালীন অলিম্পিকে ভারতের প্রতিনিধিত্ব করার জন্য জাতীয় দলের প্রশিক্ষক হিসেবে নির্বাচিত হন।
পূর্ণিমা মাহাতো ২০১৩ সালের ২৯শে আগস্ট তারিখে ভারতের রাষ্ট্রপতির কাছ থেকে দ্রোণাচার্য পুরস্কারে ভূষিত হন। পূর্ণিমা মাহাতো ঝাড়খণ্ডের প্রথম মহিলা যিনি মর্যাদাপূর্ণ দ্রোণাচার্য পুরস্কারে ভূষিত হয়েছেন।
জ্যোতি সুরেখা ভেন্নাম

জ্যোতি সুরেখা ভেন্নাম (জন্ম ৩রা জুলাই ১৯৯৬, বিজয়ওয়াড়া, ভারত) একজন ডানহাতি ভারতীয় তীরন্দাজ।
৪ বছর বয়সে, তিনি তিনবার কৃষ্ণা নদী পার হন, ৫ কিমি দূরত্ব তিনি তিন ঘন্টা ২০ মিনিট ছয় সেকেণ্ডে পূরণ করেছিলেন। এর পরে তাঁর নাম "লিমকা বুক অফ রেকর্ডসে" উঠেছিল। বিভিন্ন জাতীয় ও আন্তর্জাতিক প্রতিযোগিতায় তিনি ৯৮টি পদক জিতেছেন।
জ্যোতি ১৯৯৬ সালের ৩রা জুলাই, হায়দ্রাবাদে ভেন্নাম সুরেন্দ্র কুমার এবং শ্রী দুর্গার ঘরে জন্মগ্রহণ করেন। তাঁর বাবা একজন প্রাক্তন কাবাডি খেলোয়াড় ছিলেন এবং এখন বিজয়ওয়াড়ার একজন ভেটেরিনারি ডাক্তার। তাঁর মা একজন গৃহকর্ত্রী। জ্যোতি নালন্দা ইনস্টিটিউট থেকে তাঁর স্কুল এবং ইন্টারমিডিয়েট সম্পন্ন করেন।
১৩ বছর বয়সে, তিনি মেক্সিকান গ্র্যান্ড প্রিক্সে একটি অলিম্পিক রাউন্ড স্বর্ণপদক জিতেছিলেন। মেক্সিকান গ্র্যান্ড প্রিক্সে, তিনি ব্রোঞ্জ (২০ মিটার) এবং তিনটি রৌপ্য (৫০ মিটার এবং ৪০ মিটার) জিতেছিলেন।
২০১১ সালে, তিনি ২০১১ এশিয়ান আর্চারি চ্যাম্পিয়নশিপে দুটি ব্রোঞ্জ পদক জিতেছিলেন।
২০২২সালের জানুয়ারিতে, তিনি মার্কিন যুক্তরাষ্ট্রের পেনসিলভানিয়ার ল্যাঙ্কাস্টারের কাছে অনুষ্ঠিত ল্যাঙ্কাস্টার আর্চারি ক্লাসিকে মহিলাদের ওপেন প্রো ইভেন্টে প্রথম স্থান অধিকার করেন।
২০১৭ সালে, মুখ্যমন্ত্রী এন. চন্দ্রবাবু নাইডু তাঁকে নগদ ১ কোটি টাকা পুরস্কারে ভূষিত করেছিলেন, এর সঙ্গে তিনি পেয়েছিলেন বিজয়ওয়াড়া বা অমরাবতীতে ৫০০ বর্গ গজের একটি হাউজিং স্থান। তীরন্দাজীর ক্ষেত্রে তাঁর কৃতিত্বের জন্য অর্জুন পুরস্কারে ভূষিত হওয়ার পরে তিনি এই পুরস্কার পেয়েছিলেন। সুরেখা দক্ষিণ ভারতে এই পুরস্কারে পুরস্কৃত হওয়া সর্বকনিষ্ঠ এবং অন্ধ্র প্রদেশ রাজ্যের বিভক্তির পর প্রথম ক্রীড়াবিদ ছিলেন।
কামাল হাসান মণ্ডল

কামাল হাসান মন্ডল (জন্ম ৪ অক্টোবর ১৯৮২) একজন ভারতীয় প্রাক্তন ক্রিকেটার। তিনি ২০০৬ থেকে ২০০৭ সালের মধ্যে বাংলার হয়ে ছয়টি প্রথম-শ্রেণীর ম্যাচ খেলেন।
সুমিত্র মজুমদার

সুমিত্র মজুমদার (জন্ম ১৮ জুন ১৯৭৩) একজন ভারতীয় প্রাক্তন ক্রিকেটার। তিনি ১৯৯৬ থেকে ১৯৯৮ সালের মধ্যে বাংলার হয়ে পাঁচটি প্রথম-শ্রেণীর ম্যাচ খেলেন।
দত্তাত্রেয় মুখার্জি

দত্তাত্রেয় মুখার্জি (জন্ম ৮ ফেব্রুয়ারি ১৯৬৫) একজন ভারতীয় প্রাক্তন ক্রিকেটার। তিনি ১৯৮৭ থেকে ১৯৯২ সালের মধ্যে বাংলার হয়ে ২১টি প্রথম-শ্রেণীর ম্যাচ খেলেছেন।
দেবব্রত মুখোপাধ্যায় (ক্রিকেটার)

দেবব্রত মুখার্জি (জন্ম ২৩ মার্চ ১৯৪৫) একজন ভারতীয় প্রাক্তন ক্রিকেটার। তিনি ১৯৬৩ থেকে ১৯৭২ সালের মধ্যে বাংলার হয়ে ২৬টি প্রথম-শ্রেণীর ম্যাচ খেলেছেন।
দুর্গা মুখার্জি

দুর্গা মুখার্জি (১৪ অক্টোবর ১৯৩৩ – ২ ফেব্রুয়ারি ২০১১) একজন ভারতীয় ক্রিকেটার ছিলেন। তিনি বাংলা ও রেলওয়ের হয়ে প্রথম-শ্রেণীর ক্রিকেট খেলেছেন।
জয়দীপ মুখোপাধ্যায় (ক্রিকেটার)

জয়দীপ মুখোপাধ্যায় (জন্ম ৫ ফেব্রুয়ারি ১৯৬৭) একজন ভারতীয় প্রাক্তন প্রথম-শ্রেণীর ক্রিকেটার যিনি বাংলার হয়ে খেলেছেন। তিনি তার খেলার ক্যারিয়ারের পরে বিভিন্ন কোচিং ভূমিকা গ্রহণ করেন।
মুখোপাধ্যায় একজন ডানহাতি ব্যাটসম্যান এবং মাঝে মাঝে ডানহাতি অফ ব্রেক বোলার ছিলেন। তিনি ১৩টি প্রথম-শ্রেণীর এবং ৬টি লিস্ট এ ম্যাচে উপস্থিত ছিলেন, বাংলা এবং পূর্বাঞ্চলের হয়ে খেলেছিলেন। তিনি ১৯৮৭/৮৮ থেকে ১৯৯৪/৯৫ মৌসুমে বাংলার হয়ে খেলেছেন।
মুখোপাধ্যায় ২০০৮ সালে ইন্ডিয়ান প্রিমিয়ার লিগের দল কলকাতা নাইট রাইডার্সের ক্রিকেট ম্যানেজার হন এবং ২০১৫ সাল পর্যন্ত কোচিং স্টাফ হিসেবে ফ্র্যাঞ্চাইজির সাথেই থাকেন ফেব্রুয়ারি ২০১৬ পর্যন্ত, মুখোপাধ্যায় বাংলার ফিল্ডিং কোচ ছিলেন, বেঙ্গল অনূর্ধ্ব-২৫ দলের প্রধান কোচ, সিনিয়র বেঙ্গল টিমের সহকারী কোচ হিসেবেও দায়িত্ব পালন করেছেন। ২০১৮ সাল থেকে তিনি দ্য ক্রিকেট অ্যাসোসিয়েশন অফ বেঙ্গল-এর ডিরেক্টর - ক্রিকেট অপারেশন্স ছিলেন। পূর্বে বাংলার বয়স-গোষ্ঠী দলের প্রধান কোচ হিসেবে কাজ করেছেন। তিনি একজন টেলিভিশন ধারাভাষ্যকার হিসেবেও কাজ করেন। তিনি প্রখ্যাত বাংলা চলচ্চিত্র অভিনেতা ও পরিচালক দিলীপ মুখোপাধ্যায়ের ছেলে।
প্রিয়াঙ্কর মুখোপাধ্যায়

প্রিয়ঙ্কর মুখার্জি (জন্ম ২৯ মার্চ ১৯৮৫) একজন ভারতীয় ক্রিকেটার। তিনি একজন বাঁহাতি ব্যাটসম্যান এবং একজন ডানহাতি অফব্রেক বোলার যিনি বাংলার হয়ে খেলেন। তিনি উত্তরপাড়ায় জন্মগ্রহণ করেন।
২০০০-০১ মৌসুমে মুখার্জি বাংলা অনূর্ধ্ব-১৬ দলের হয়ে একটি একক খেলা খেলেছিলেন, যদিও তিনি অনূর্ধ্ব-১৯-এর জন্য দুই বছরের বেশি সময় ধরে আর কোনো ক্রিকেটে দেখা করেননি। ২০০৩-০৪ কোচবিহার ট্রফিতে তার সেরা পারফরম্যান্স তার শেষ খেলায় এসেছিল, যেখানে তিনি ম্যাচের প্রথম ইনিংসে ৫-১৭ এবং দ্বিতীয়টিতে ৪-৫৮ বোলিং করেছিলেন।
২০০৩-০৪ অনূর্ধ্ব-১৯ সীমিত ওভারের প্রতিযোগিতার শুরুতে তিনি ব্যাট হাতে এই ফর্মটি চালিয়ে যান, যদিও প্রতিযোগিতার শেষের দিকে তিনি কিছুটা বিপর্যস্ত হয়ে পড়েন। ২০০৫-০৬ সালে, মুখার্জি অনূর্ধ্ব-২২ দলের হয়ে খেলেন, মাঝেমধ্যে লোয়ার অর্ডারে পাল্টানোর ক্ষেত্রে কিছু গুরুত্বপূর্ণ ইনিংস তৈরি করেন - যার মধ্যে অধিনায়ক মনোজ তিওয়ারির সাথে ১৭৭ রানের পার্টনারশিপ - নিজে ১০১ রান করেছিলেন অপরাজিত - ত্রিপুরার বিরুদ্ধে।
২০০৭ সালে একদিনের রঞ্জি ট্রফি প্রতিযোগিতায় মুখার্জি লিস্ট এ অভিষেক করেন। পরের মৌসুমে অন্ধ্রের বিপক্ষে তার প্রথম-শ্রেণীর অভিষেক হয় - এবং বল হাতে উইকেট নেওয়া সত্ত্বেও, ব্যাট হাতে তিনি জোড়া রান করেন।
সাহানা কুমারী

সাহানা কুমারী নাগরাজ গোব্বারগুম্পি (জন্ম ৬ই মার্চ ১৯৮২) একজন ভারতীয় ক্রীড়াবিদ যিনি হাই জাম্প ইভেন্টে প্রতিদ্বন্দ্বিতা করেন। তাঁর ১.৯২ মিটারের উচ্চ লম্ফটি বর্তমানে একটি জাতীয় রেকর্ড।
সাহানা কর্ণাটকের দক্ষিণ কন্নড়ের কোটেকার গ্রামে জন্মগ্রহণ করেন। তিনি সোমেশ্বরের আনন্দাশ্রম উচ্চ বিদ্যালয়ে পড়াশোনা করেছেন। তিনি তাঁর স্কুলের দিনগুলিতে কাবাডি, খো খো এবং হাই জাম্পের মতো বিভিন্ন খেলায় অংশ নিতে শুরু করেছিলেন। সাহানার মতে, তাঁর স্কুলই তাঁকে "খেলাধুলা করতে উৎসাহিত করেছিল"। তিনি ২০০২ সালে ম্যাঙ্গালোরের শ্রী গোকর্ণনাথেশ্বরা কলেজ থেকে স্নাতক হন। তাঁর বড় বোন হর্ষিণীও একজন প্রাক্তন ক্রীড়াবিদ এবং তাঁর ভাই ভলিবল খেলেন। তিনি তাঁর বাবার কাছ থেকেই হাই জাম্প শিখেছিলেন। তাঁর বাবা সেই সময়ে ভারতীয় বিমান বাহিনীতে ছিলেন। সাহানার মা যশোদা তাঁর দুই মেয়েকে -এ ঘুম থেকে ওঠাতেন, এবং তাঁদের প্রশিক্ষণের জন্য পাঠাতেন।
তিনি জাতীয় স্তরের ক্রীড়াবিদ বি জি নাগরাজকে বিবাহ করেছেন এবং তাঁদের একটি কন্যা রয়েছে পবনা নামে। সাহানা দক্ষিণ পশ্চিম রেলওয়ে জোনের একজন সিনিয়র ক্লার্ক।
সাহানা ছিলেন শেষ ভারতীয় অ্যাথলিট যিনি লন্ডন গেমসের জন্য যোগ্যতা অর্জন করেছিলেন। তিনি ২০১২ সালের ২৩শে থেকে ২৬শে জুন পর্যন্ত হায়দ্রাবাদের জিএমসি বালাযোগী অ্যাথলেটিক স্টেডিয়ামে অনুষ্ঠিত ৫২তম জাতীয় আন্তঃ-রাষ্ট্রীয় সিনিয়র অ্যাথলেটিকস চ্যাম্পিয়নশিপে বি স্ট্যান্ডার্ড অলিম্পিক যোগ্যতা অর্জন করেন। কেরালার ববি অ্যালোসিয়াসের করা ১.৯১ মি এর আট বছরের পুরনো জাতীয় রেকর্ডটি তিনি ভেঙে দিয়েছেন, ১.৯২ মি লাফিয়ে।
সাহানা চেয়েছিলেন তাঁর ইউক্রেনীয় প্রশিক্ষক নিখিল ইভজেনি গেমসে তাঁর সাথে থাকবেন কিন্তু ভারতের জাতীয় অলিম্পিক কমিটি, ইন্ডিয়ান অলিম্পিক অ্যাসোসিয়েশন, শুধুমাত্র পাঁচজন অ্যাথলেটিক প্রশিক্ষকের কোটা অনুমোদন করেছিল। ভারতের অ্যাথলেটিক্স ফেডারেশন যাদের নাম অনুমোদন করেছিল, তাঁরা হলেন প্রধান জাতীয় অ্যাথলেটিক প্রশিক্ষক বাহাদুর সিং চৌহান এবং আর কে গান্ধী। তিনজন যোগ্য রেসওয়াকার এঁদের নামের সুপারিশ করেছিলেন। এছাড় আর তিনজন যাঁদের নাম অনুমোদিত হয়েছিল তাঁরা হলেন টিন্টু লুকা, বিকাশ গৌড়া এবং কৃষ্ণা পুনিয়ার ব্যক্তিগত প্রশিক্ষকেরা।
সাহানার পক্ষে নিজ খরচে নিজের প্রশিক্ষককে নিয়ে যাওয়া সম্ভব ছিলনা। একটি বেসরকারী সংস্থা, "এক অর প্রয়াস" তাঁর প্রশিক্ষককে লন্ডনে ভ্রমণের জন্য তহবিল দিয়েছিল।
২০১২ সালের ৮ই আগস্ট, সাহানা অলিম্পিক গেমসে মহিলাদের হাই জাম্প প্রতিযোগিতা থেকে বাদ পড়েন, তিনি ১.৮৫ মি লাফাতে পারেন নি।
২০২২–২৩ নেদারল্যান্ডস পুরুষ ক্রিকেট দলের জিম্বাবুয়ে সফর

নেদারল্যান্ডস পুরুষ ক্রিকেট দল ২০২৩ সালের মার্চ মাসে তিনটি একদিনের আন্তর্জাতিক (ওডিআই) ম্যাচ খেলার জন্য জিম্বাবুয়ে সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। সিরিজের সব ম্যাচ হারারে স্পোর্টস ক্লাব মাঠে অনুষ্ঠিত হয়। উভয় দলের জন্য সিরিজটি ২০২৩ আইসিসি পুরুষ ক্রিকেট বিশ্বকাপ বাছাইপর্ব টুর্নামেন্টের প্রস্তুতি হিসেবে গণ্য হয়।
সিরিজটি প্রাথমিকভাবে ২০২০ সালের সেপ্টেম্বর মাসে অনুষ্ঠিত হওয়ার কথা ছিল, কিন্তু কোভিড-১৯ মহামারির কারণে ২০২০ সালের আগস্ট মাসে সিরিজটি স্থগিত করা হয়।
সিরিজে জিম্বাবুয়ে ২–১ ব্যবধানে জয়লাভ করে।
চোটের কারণে সিরিজ শুরুর আগে বাস ডে লেডা নেদারল্যান্ডস দল থেকে ছিটকে যান। তাঁর পরিবর্তে আর্যন দত্তকে নেদারল্যান্ডস দলে যোগ করা হয়।
ট্রিটিয়াম

ট্রিটিয়াম (সংক্ষেপে ³H) হলো হাইড্রোজেনের একটি আইসোটোপ, যার নিউক্লিয়াসে দুটি নিউট্রন এবং একটি প্রোটন রয়েছে। মহাজাগতিক রশ্মি যখন নাইট্রোজেন অণুতে আঘাত করে তখন উপরের বায়ুমণ্ডলে ট্রিটিয়াম প্রাকৃতিকভাবে উৎপন্ন হয় 
ট্রিটিয়াম বায়োমেডিকাল এবং একাডেমিক গবেষণায় ট্রেসার হিসাবে ব্যবহৃত হয়। কিছু দেশ থার্মোনিউক্লিয়ার অস্ত্রের জ্বালানি হিসেবে ট্রিটিয়াম ব্যবহার করে, যদিও পারমাণবিক অপ্রসারণের জন্য এটি অনুমোদিত।
নয়না জেমস

নয়না জেমস (জন্ম ১৮ই অক্টোবর ১৯৯৫) একজন ভারতীয় ক্রীড়াবিদ, যিনি লং জাম্প ইভেন্টে প্রতিদ্বন্দ্বিতা করেন।
তিনি ২০১৭ এশিয়ান অ্যাথলেটিক্স চ্যাম্পিয়নশিপে - মহিলাদের দীর্ঘ লাফে একটি ব্রোঞ্জ পদক অর্জন করেছিলেন। তাঁর সতীর্থ, আরেক ভারতীয়, নীনা ভারাকিল রৌপ্য পদক জিতেছিলেন।
১৯৯৫ সালের ১৮ই অক্টোবর, ভারতের কেরালা রাজ্যের একটি জেলা কোঝিকোড়ে নয়না জন্মগ্রহণ করেন। তিনি কোঝিকোড়ের সেন্ট জর্জ উচ্চ মাধ্যমিক বিদ্যালয়ের ছাত্রী থাকাকালীন, একজন প্রাক্তন ক্রীড়াবিদ কে এম পিটারের নজরে আসেন। ২০১০ সালে, প্রখ্যাত ক্রীড়াবিদ ময়ূখা জনির প্রাক্তন কোচ জোসে ম্যাথিউ-এর অধীনে প্রশিক্ষণের জন্য নয়না কেরলের থ্যালাসেরিতে স্পোর্টস অথরিটি অফ ইন্ডিয়ার ইনস্টিটিউটে স্থানান্তরিত হন।
২০১৭ সালে পাতিয়ালায় ২১তম ফেডারেশন কাপ জাতীয় সিনিয়র অ্যাথলেটিক্স চ্যাম্পিয়নশিপে নয়না সোনা জিতেছিলেন, তাঁর এই প্রদর্শনের পরে তিনি খ্যাতির আলোয় এসেছিলেন। নয়না লং জাম্প ইভেন্টে ৬.৫৫ মিটার লাফিয়ে রেকর্ড করেন, যেটি ছিল তাঁর ব্যক্তিগত সেরা। পাতিয়ালায় ২২তম ফেডারেশন কাপে, নয়না লং জাম্প ইভেন্টে আরেকটি সোনা জিতে নিজের জয়ের ধারা অব্যাহত রাখেন।
নয়নার ৬.৫৫ মিটার লাফটি লং জাম্প ইভেন্টের ইতিহাসে শীর্ষ ৫ ভারতীয়ের প্রদর্শনের মধ্যে রয়েছে। ২০১৮ সালে, তিনি কমনওয়েলথ গেমসে মহিলাদের লং জাম্প ইভেন্টে ১২তম স্থান অর্জন করেছিলেন। ২০১৮ সালে এশিয়ান ইনডোর গেমসে, মহিলাদের লং জাম্পে, ৬.০৮ মিটার লাফ দিয়ে নয়না রৌপ্য পদক জিতেছিলেন।
নয়না বিয়ে করেছেন ক্রিকেটার কেভিন পিটার অস্কারকে। নয়না এক সাক্ষাৎকারে বলেছেন "আমার লক্ষ্য হল জাতীয় রেকর্ড (অঞ্জু ববি জর্জের করা ৬.৮৩ মিটার) ভাঙা এবং শেষ পর্যন্ত ৭ মিটার স্পর্শ করা।" তাঁকে উৎসাহ দিয়ে যাচ্ছেন কেভিন।
সুলতান-উন-নিসা বেগম

সুলতান-উন-নিসা বেগম (১৫ এপ্রিল ১৫৮৬ - ৫ সেপ্টেম্বর ১৬৪৬) ছিলেন মুঘল সম্রাট জাহাঙ্গীর এবং তার প্রথম স্ত্রী শাহ বেগমের জ্যেষ্ঠ সন্তান এবং প্রথম কন্যা।
সুলতান-উন-নিসা -কে নিসার বেগম নামেও সম্বোধিত করা হত। তিনি ১৫৮৬ সালের ২৫ এপ্রিল জন্মগ্রহণ করেন। তার জন্মস্থান ছিল কাশ্মীর। সেইসময় কাশ্মীর মুঘল বাদশা আকবরের অধীনে ছিল, আকবর সম্পর্কে ছিলেন নিসার বেগমের দাদামহাশয়। কথিত আছে যখন বাদশা আকবর তার পরিবারে প্রত্যাবর্তনের উদ্দেশ্যে ফতেপুর সিক্রির দিকে যাত্রা আরম্ভ করেন তখন সুলতান-উন-নিসার জন্ম হয়। তার পিতা ছিলেন আকবরের জ্যেষ্ঠ এবং একমাত্র জীবিত পুত্র ও তার উত্তরাধীকারী যুবরাজ সেলিম। সুলতান-উন-নিসার মাতা ছিলেন শাহ বেগম। শাহ বেগমের আসল নাম ছিল মান বাই। তিনি আমেরের রাজা ভগবন্ত দাসের কন্যা এবং সাহজাদা সেলিমের প্রথম স্ত্রী ছিলেন।
কথিত আছে সুলতান-উন-নিসার জন্ম উপলক্ষে বাদশা আকবর তার মাতা রাজমাতা হামিদা বানু বেগম অর্থাৎ "মরিয়ম মকানির" গৃহে এক বিশাল ভোজের আয়োজন করেছিলেন এবং সেখানে বহুল উপহার বিনিময় করা হয়েছিল।
তার একমাত্র রক্তসম্পর্কের ভাই ছিলেন হতভাগ্য শাহজাদা খুসরু মির্জা। মুঘল সাম্রাজ্যের চিরাচরিত উত্তারাধীকার কলহের মধ্যে খুসরু মির্জা জড়িয়ে পড়েন এবং ফলস্বরূপ তার সৎ ভাই শাহজাদা খুররামের নির্দেশে তাকে হত্যা করা হয়।
সুলতান-উন-নিসা বেগম বিবাহ না করার সিদ্ধান্ত গ্রহন করেন এবং আজীবন অবিবাহিত থেকে যান। ১৬৪৬ সালের ৫ই সেপ্টেম্বর তারিখে তার জীবন অবসান হয়। বর্তমান উত্তরপ্রদেশের সিকান্দ্রায় তার দাদামহাশয় সম্রাট আকবরকে যেখানে সমাধিস্থ করা হয়েছে, তার কাছেই তাকে কবরস্থ করা হয়।
ভি এস সুরেখা

ভি এস সুরেখা () (জন্ম ) একজন ভারতীয় পোল ভল্টার। তিনি ২০১৪ সালে নতুন দিল্লিতে অনুষ্ঠিত ন্যাশনাল ওপেন চ্যাম্পিয়নশিপে ৪.১৫ মিটার উঁচুতে উঠে বর্তমান জাতীয় রেকর্ডটি করেছেন। সুরেখা হলেন প্রথম ভারতীয় মহিলা পোল ভল্টার যিনি ৪.০০ মিটারের ওপর উঠতে পেরেছেন৷
সুরেখার জন্ম দক্ষিণাঞ্চলীয় রাজ্য কেরালায়। খেলাধুলার প্রতি তাঁর আগ্রহ শৈশব থেকেই শুরু হয়, তাঁর প্রথম আগ্রহ ছিল দীর্ঘ লম্ফকে নিয়ে। হাই স্কুলের সময় তিনি চেন্নাইয়ের প্রাইম স্পোর্টস একাডেমির কোচ নাগরাজের অধীনে পোল ভল্টের অনুশীলন শুরু করেন এবং প্রাক্তন পোল ভল্টার মানিক রাজের প্রযুক্তিগত সহায়তায় তিনি জাতীয় স্তরের জন্য প্রশিক্ষণ নিতে সক্ষম হন।
২০০৩ সালের ২৮শে সেপ্টেম্বর তারিখে বেঙ্গালুরুতে ৪৩তম ওপেন ন্যাশনাল অ্যাথলেটিক চ্যাম্পিয়নশিপে তিনি তাঁর প্রথম জাতীয় রেকর্ড গড়েন ৩.৫১ মিটার ওপরে উঠে। তিনি ২০১৪ সালের নভেম্বর মাসে নতুন দিল্লিতে জাতীয় ওপেন চ্যাম্পিয়নশিপে ৪.১৫ মিটার উচ্চে উঠে নিজের রেকর্ডটি উন্নত করেছিলেন।
তিনি ২০০৬ সালে দোহা এশিয়ান গেমস এবং ২০০৯ সালের নভেম্বর মাসে এশিয়ান চ্যাম্পিয়নশিপ গুয়াংজুতে ভারতের প্রতিনিধিত্ব করেছেন। ক্রীড়াবিদদের প্রদর্শনের একটি সারাংশ সারণী ১য়ে দেওয়া হয়েছে।
তিনি ট্রিপল জাম্পার এবং ভারতীয় জাতীয় রেকর্ডধারী রঞ্জিত মাহেশ্বরীর সাথে বিবাহ বন্ধনে আবদ্ধ হন। তাঁদের দুই কন্যা রয়েছে, জিয়া এবং স্পর্শ। তিনি ২০১৪ সালে যখন ৪.১৫ মিটারের জাতীয় রেকর্ড গড়েছিলেন, তখন তিনি একটি চার বছরের কন্যার মা ছিলেন।
তিনি দক্ষিণ রেলওয়ের একজন কর্মচারী।
দশাবতার মন্দির, দেওগড়

দশাবতার মন্দির হল ৬ষ্ঠ শতাব্দীর প্রথম দিকের একটি বিষ্ণু হিন্দু মন্দির। এটি উত্তর-মধ্য ভারতের উত্তরপ্রদেশের বেতোয়া নদী উপত্যকায় ঝাঁসি থেকে ১২৫ কিলোমিটার দূরে দেওগড়ে অবস্থিত। এটি প্রাচীনতম হিন্দু পাথরের মন্দিরগুলির মধ্যে একটি যা আজও টিকে আছে। গুপ্ত যুগে নির্মিত এই দেওগড়ের দশাবতার মন্দিরে অলঙ্কৃত গুপ্ত শৈলীর স্থাপত্য দেখা যায়।
দেওগড়ের মন্দিরটি বিষ্ণুকে উৎসর্গীকৃত। তবে এখানে শিব, পার্বতী, কার্তিকেয়, ব্রহ্মা, ইন্দ্র, নদী দেবী গঙ্গা এবং যমুনার মতো বিভিন্ন দেবদেবীর ছোট ছোট পদচিহ্নের পাশাপাশি একটি প্যানেলে হিন্দু ইতিহাস গ্রন্থ মহাভারতের পঞ্চপাণ্ডবকে দেখানো আছে। মন্দিরটি পাথর ও রাজমিস্ত্রির ইটের তৈরি। মন্দিরের অভ্যন্তরীণ এবং বাইরের দেয়ালে বিষ্ণুর সাথে সম্পর্কিত কিংবদন্তিগুলি ভাস্কর্য করা হয়েছে। এছাড়াও খোদাই করা হয়েছে ধর্মনিরপেক্ষ দৃশ্য এবং প্রেমময় দম্পতিদের প্রণয় এবং ঘনিষ্ঠতার বিভিন্ন পর্যায়ের চিত্র।
আলেকজান্ডার লুবোটস্কির মতে, এই মন্দিরটি হিন্দু ধর্মগ্রন্থ বিষ্ণুধর্মোত্তর পুরাণের তৃতীয় খণ্ড অনুসারে নির্মিত হয়েছিল, যা সর্বতোভদ্র -শৈলীর মন্দিরের নকশা এবং স্থাপত্যের বর্ণনা করে, এইভাবে প্রাচীন ভারতে বিদ্যমান পাঠ্য এবং সম্ভবত মন্দিরের ঐতিহ্যের জন্য একটি ফুল প্রদান করে।
দশাবতার মন্দিরটি স্থানীয়ভাবে সাগর মার নামে পরিচিত। যার আক্ষরিক অর্থ "দিঘির উপর মন্দির", এই নামটি সামনের পাথরে কাটা বর্গাকার জলের পুকুরের থেকে এসেছে।
আফরোজা হক রীনা

আফরোজা হক বাংলাদেশের একজন রাজনীতিবিদ, সংসদ সদস্য, নারী অধিকার কর্মী ও জাসদের সভাপতি হাসানুল হক ইনুর সহধর্মিণী। তিনি জাসদের সহ-সভাপতির দায়িত্বও পালন করছেন। ২০২২ সালের ১১ ডিসেম্বর বিএনপির সংসদ সদস্যরা একাদশ জাতীয় সংসদ থেকে পদত্যাগ করায় ৫০ নং সংরক্ষিত আসনটি শূন্য হয়। পরবর্তীতে তিনি এখানে মনোনয়নপত্র দাখিল করে বিনা প্রতিদ্বন্দ্বিতায় নির্বাচিত হন।
আফরোজা ১৯৫১ সালের ৫ অক্টোবর ঢাকার নবাবগঞ্জে জন্মগ্রহণ করেন। ১৯৭৫ সালে তিনি রাজনীতিবিদ হাসানুল হক ইনুকে বিয়ে করেন।
আফরোজা হক ইডেন কলেজে পড়ার সময় পূর্ব পাকিস্তান ছাত্রলীগের সঙ্গে যুক্ত ছিলেন। ১৯৬৯ সালে ছাত্রী সংসদ নির্বাচনে সমাজ সেবা সম্পাদক পদে নির্বাচিত হয়েছিলেন। ১৯৯৮ সালে প্রথমবারের মতো জাসদের কাউন্সিল সদস্য হন। তিনি ইনুর নেতৃত্বাধীন জাসদের স্থায়ী কমিটির সদস্য। এছাড়াও তিনি জাতীয় নারী জোটের কেন্দ্রীয় আহ্বায়কের দায়িত্ব পালন করছেন।
তিনি ৬ মার্চ ২০২৩ -এ জাতীয় সংসদের সংরক্ষিত মহিলা আসনে সংসদ সদস্য নির্বাচিত হন।
গিন্সবার্গ গগনচুম্বী অট্টালিকা

গিনজবার্গ স্কাইস্ক্র্যাপার বা জিঞ্জবার্গ হাউস হল একটি ১২-তলা, ৬৭.৫-মিটার, কিয়েভের ২০ শতকের ধ্বংসপ্রাপ্ত "স্কাইস্ক্র্যাপার"। এটি ইতিহাসে " ইউক্রেনের প্রথম আকাশচুম্বী অট্টালিকা।" এটি ১৯১২ সালে শেষ হয়েছিল এবং ১৯৪১ সালে ধ্বংস হয়েছিল।
বাড়িটি ১৯১০-১৯১২ সালের মধ্যে নির্মিত হয়েছিল। এটি একটি রাজস্ব হাউস হিসাবে ব্যবহৃত হয়. আকাশচুম্বী ভবনটিতে ৯৪টি অ্যাপার্টমেন্ট ছিল, যার মধ্যে সবচেয়ে বড়টিতে ১১টি কক্ষ ছিল। মোট প্রায় ৫০০ রুম ছিল। 
গিন্সবার্গের বিল্ডিংয়ের প্রথম তলায় একটি শপিং সেন্টার ছিল। বিল্ডিংটিতে একটি টাওয়ার ছিল, যেখান থেকে কিইভের প্যানোরামাগুলি খোলা হয়েছিল।
১৯১৩ সালের শরত্কালে, শিল্পী ওলেক্সান্ডার মুরাশকো "আকাশচুম্বী" এর ১২ তলায় "ওলেক্সান্ডার মুরাশকোর আর্ট স্টুডিও" খোলেন, যেখানে প্রায় ১০০ জন একই সময়ে অধ্যয়ন করেছিলেন। ছবি আঁকার পাশাপাশি শিল্পের ইতিহাস ও দর্শনের ওপর বক্তৃতা দেওয়া হয়। স্টুডিওটি ১৯১৭ সাল পর্যন্ত বিদ্যমান ছিল 
১৯১৮ সালের এপ্রিলে, ইউক্রেনীয় গণপ্রজাতন্ত্রের ফরাসি সামরিক মিশন, ৬ জন অফিসার নিয়ে গঠিত, এই বিল্ডিংটিতে রাখা হয়েছিল। 
এটি ১৯৪১ সালে পশ্চাদপসরণকারী সোভিয়েত বাহিনীর দ্বারা উড়িয়ে দেওয়া হয়েছিল ( রাশিয়াতে জার্মান আক্রমণের পরে)। 
২৪ সেপ্টেম্বর, ১৯৪১-এ ইউএসএসআর-এর NKVD-এর সৈন্যরা বিল্ডিংটি উড়িয়ে দিয়েছিল এবং 1950-এর দশকের গোড়ার দিকে সম্পূর্ণরূপে ধ্বংস হয়ে গিয়েছিল, যখন ভবনটির ভিত্তি চূড়ান্তভাবে ভেঙে ফেলা হয়েছিল। 
১৯৫৪-১৯৬১ সালে, মস্কো হোটেল (২০০১ সাল থেকে, হোটেল ইউক্রেন ) গিনজবার্গ হাউসের জায়গায় নির্মিত হয়েছিল।
বিল্ডিংটি ১৯২৯ সালে পরীক্ষামূলক সোভিয়েত চলচ্চিত্র " ম্যান উইথ এ মুভি ক্যামেরা " এর চিত্রগ্রহণে ব্যবহৃত হয়েছিল, যেখানে টাওয়ার এবং আকাশচুম্বী ভবনের অভ্যন্তরীণ প্রাঙ্গণটির শুটিং করা হয়েছিল।
গায়ত্রী গোবিন্দরাজ

গায়ত্রী গোবিন্দরাজ (জন্ম ২৭শে এপ্রিল ১৯৯১) একজন ভারতীয় ক্রীড়াবিদ যিনি ১০০ মিটার হার্ডলস (বাধা দৌড়) এবং ট্রিপল জাম্প ইভেন্টে প্রতিদ্বন্দ্বিতা করেন। তিনি অলিম্পিক গোল্ড কোয়েস্ট দ্বারা সমর্থিত। এটি একটি অলাভজনক সংস্থা, যারা ভারতীয় ক্রীড়াবিদদের দক্ষতা সনাক্ত করে এবং তাঁদের সমর্থন করে।
গায়ত্রী তিরুচির কাছে একটি ছোট গ্রাম থেকে এসেছেন, গ্রামটির নাম আরিয়ালুর। তিনি একটি দরিদ্র পটভূমি থেকে এসেছেন এবং খ্যাতি অর্জনের আগে, তাঁর পরিবারের পক্ষে রোজকার প্রয়োজনীয় জিনিস জোগাড় করা কঠিন হয়ে পড়ত। তাঁর অর্থনৈতিক প্রেক্ষাপটের কারণে তাঁর বাবা-মা তাঁকে কোন আনুষ্ঠানিক প্রশিক্ষণ দিয়ে উঠতে পারেন নি এবং তিনি দ্য ইন্ডিয়ান এক্সপ্রেসকে দেওয়া একটি সাক্ষাৎকারে বলেছেন, " "আমার বাবা-মা এখন মনে করেন যে আমি আমার শৈশবে প্রচুর দৌড়াদৌড়ি করে বেড়াতাম।" "স্কুলে, আমি প্রতিটি টুর্নামেন্টের প্রতিটি অ্যাথলেটিক ইভেন্টে অংশগ্রহণ করতাম"।"
তাঁর দ্বাদশ শ্রেণীর পরীক্ষায় ৯১ শতাংশ নম্বর অর্জন করার পর, তিনি সেন্ট জোসেফ কলেজ অফ ইঞ্জিনিয়ারিং থেকে কম্পিউটার-ইঞ্জিনিয়ারিং পড়তে চেন্নাই আসেন।
বিভিন্ন আন্তঃ কলেজ ক্রীড়া ইভেন্টে অংশগ্রহণ করার পর, তিনি রাইচুরে ১৮তম জোন জুনিয়র আন্তঃ-রাষ্ট্রীয় অ্যাথলেটিক চ্যাম্পিয়নশিপ (২০০৬) এর মাধ্যমে খ্যাতির আলোয় আসেন। এতে তিনি অনূর্ধ্ব-১৬ বিভাগে ১০০ মি হার্ডল রেসে (বাধা দৌড়) সোনা জিতেছিলেন। তিনি ২০০৬ সালে অনূর্ধ্ব-১৮ বিভাগে পুনম বেলিয়াপ্পার ১১ বছরের পুরনো ১৪.৪০ সেকেন্ডের রেকর্ডটি ভেঙে দিয়েছিলেন। ২০০৮ সালে তিনি এই রেকর্ডকে আরও উন্নত করে ১৪.০৪ সেকেন্ড সময় নিয়ে দৌড়েছিলেন। মহীশূরে তিনি ০.০২ সেকেন্ড কম সময় নিয়ে নিজের রেকর্ডটিকেই আরও উন্নত করেন।
২০১০ সালে নতুন দিল্লিতে কমনওয়েলথ গেমসের ট্রিপল জাম্প ইভেন্টের সময় তাঁর বাম হাঁটুতে চোট লেগেছিল। তাঁর বাম পায়ে অস্ত্রোপচারের পর, তিনি দ্য হিন্দুকে দেওয়া একটি সাক্ষাৎকারে তিনি বলেছিলেন যে তিনি আবারও খেলাধুলার অংশ নেওয়ার জন্য কঠোর অনুশীলন করছেন।